Sertifikacija na provjeri svake dvije godine – Glas Regije\nBogdanić, koji je danas uručio rješenje o sertifikaciji Doma zdravlja u Modriči, rekao je da sertifikacija znači veću zaštitu u radu medicinskog osoblja i kvalitetnije usluge za pacijente.\nOn je napomenuo da je Dom zdravlja u Modriči jedan od 20 domova zdravlja u Republici Srpske kojem je potvrđeno da ispunjava sve propisane standarde bezbjednosti u procesu pružanja zdravstvene zaštite.\nBogdanić je rekao da je u postupku sertifikacije sprovedeno ocjenjivanje i u bolnicama u Prijedoru i Trebinju, Zavodu za stomatologiju Banjaluka, te u 14 privatnih specijalističkih ambulanti i više od 100 privatnih apoteka.\nPrema njegovim riječima, u ovom procesu nalazi se oko 50 zdravstvenih ustanova u Republici Srpskoj.\nBogdanić je rekao da je cilj svega toga da se za pacijente u Republici Srpskoj obezbijedi sigurnija i kvalitetnija zdravstvena zaštita.\nDirektor Doma zdravlja Modriča Goran Mlinarević rekao je da ova ustanova pruža zdravstvenu zaštitu za oko 36.000 stanovnika opština Modriča i Vukosavlje.\nPored centralnih objekata u gradskom području, u sastavu ovog doma zdravlja nalaze se terenske ambulante porodične medicine u Dugom Polju, Koprivni, Miloševcu, Skugriću i Vranjaku.\n– U proces sertifikacije ušli smo svjesni da ćemo time podići kvalitet rada osoblja i nivo zadovoljstva pacijenata – rekao je Mlinarević.\nRješenje o sertifikaciji Doma zdravlja u Modriči uručeno je na period od četiri godine, a dodijeljeno je na prijedlog Agencije za sertifikaciju, akreditaciju i unapređenje kvaliteta zdravstvene zaštite.\nDodjeli rješenja priustvovali su direkor Agencije sertifikaciju, akreditaciju i unapređenje kvaliteta zdravstvene zaštite Siniša Stević, načelnik opštine Modriče Mladen Krekić, poslanik u Narodnoj skupštini Republike Srpske iz Modričle Bojan Vidić i predstavnici Doma zdravlja u Šamcu.\n« Optuženi za zločine u Brodu se ne pojavljuju na ročištima\nPomoć ugroženim penzionerima i udruženjima penzionera »\n19. Februara 2019., 1:58


"Kao i u drugim zemljama u okruženju, usled smanjenja doprinosa cena hrane, pre svega povrća s dolaskom nove poljoprivredne sezone, kao i niže svetske cene nafte, međugodišnja inflacija u Srbiji se prethodnih nekoliko meseci usporavala i u septembru je iznosila 1,1 procenat", ukazuju iz centralne banke.\nDomaći faktori su u dosadašnjem delu godine uspešno kompenzovali nižu eksternu tražnju, pri čemu rastu investicija doprinose nastavak realizacije infrastrukturnih projekata i unapredjenje poslovnog ambijenta, kao i povoljni uslovi finansiranja. Beleži se i dalji rast potrošnje domaćinstava na održivim osnovama, pre svega zahvaljujući nastavku pozitivnih kretanja na tržištu rada, kao i nižim troškovima kreditnog zaduženja.\nPored povoljnih domaćih makroekonomskih uslova sprovođenja monetarne politike, na odluku Izvršnog odbora da dodatno smanji referentnu kamatnu stopu uticala su i kretanja u medjunarodnom okruženju, pre svega usporavanje globalne trgovine i privrednog rasta i mere ublažavanja monetarnih politika vodećih centralnih banaka. Evropska centralna banka je, podseća NBS, u septembru donela novi paket mera monetarnih podsticaja, najveći u poslednje tri godine, i najavila da je spremna da učini i više dok se ne postigne održivo približavanje inflacije cilju. Sistem federalnih rezervi je u oktobru, u skladu sa očekivanjima, ponovo snizio referentnu kamatnu stopu.


Radio BIR - Cavusoglu na sastanku OIC-a u Dohi: Somaliji je potrebna pomoć Turske\nCavusoglu na sastanku OIC-a u Dohi: Somaliji je potrebna pomoć Turske\nNed 3 Nov, 2019\nMinistar vanjskih poslova Turske Mevlud Cavusoglu izjavio je danas da je Somaliji potrebna pomoć Turske kako bi očuvala političku stabilnost, reorganizirala sistem nacionalne sigurnosti i uspostavila ambijent pogodan za ekonomski razvoj, javlja Anadolu Agency (AA).\n“Dužnost muslimanske zajednice je da pomogne u rješavanju krize u Somaliji“, kazao je Cavusoglu na sjednici Kontakt grupe za Somaliju koja je formirana pod okriljem Organizacije islamske saradnje (OIC).\nŠef turske diplomacije Cavusoglu je na sastanku u Dohi također kazao da je jačanje saradnje s drugim državama osnova za jačanje pozicije Somalije na međunarodnoj političkoj sceni.\nOn je podsjetio i da je Turska učestvovala u ranijoj međunarodnoj intervenciji podrške Somaliji.\n“Nudimo se da preuzmemo ulogu medijatora koji bi olakšavao pregovore između Somalije i Somalilenda. Prekretnica za budućnost Somalije su izbori koji su planirani za narednu godinu“, kazao je Cavusoglu.\nTurski ministar vanjskih poslova Cavusoglu se danas u Dohi sastao i s katarskim emirom Sheikhom Tamimom bin Hamadom Al Thanijem.\nNakon sastanka, Cavusoglu se na Twitteru zahvalio Kataru na podršci turskoj vojnoj operaciji “Izvor mira“ koja je pokrenuta na sjeveru Sirije.\nViše iz kategorije: « U Ankari završena druga tura razgovora Turske i Rusije o Siriji De Montchalin: Nema više odlaganja Brexita »


Vila Prive, Leptokarija-Litohoro - Amos Travel\nLetovanje Grčka - Olimpska regija letovanje 2020. Olimpska regija-Litohoro letovanje 2020.\nVila Prive, Leptokarija-Litohoro\nKLIKNITE NA www.amostravel.rs/aranzmani/olimpska-regija-litohoro-letovanje-2020 ZA CELOKUPNU PONUDU APARTMANA U LITOHORU!\nOvaj objekat je u pravom smislu reči Vila, pre svega jer se nalazi u vikend naselju, koje je inače i predviđeno upravo za takve objekte. Ističe se po mnogo čemu, ali ono što je čini jedinstvenom je blizina božanske planine Olimp. Nalazi se na samoj obali mora, samo par stepenika vas dele od šljunkovite plaže, koju uglavnom i najčešće koriste samo gosti ove vile. Miris borovine koji vas dočeka u jutarnjim satima, a koji nije karakterističan za ovaj deo Grcke, podseća na to da se nalazite u jednom posebnom ambijentu, da se iznad vas izdiže veličanstveni, božanski Olimp i da Bogovi nisu uzalud izabrali baš ovo mesto za svoje stanište. Ogromno, ograđeno dvorište, okruženo borovima vam omogućuje apsolutnu privatnost. U centralnom delu dvorišta dominira veliki letnjikovac, sa roštiljem, garniturom za sedenje, dovoljno prostran da u njemu istovremeno mogu da borave svi gosti vile. Ako biste želeli dan da započnete uz jutarnju kafu sa pogledom na more, na raspolaganju vam je još jedan, manji letnjikovac, skriven među borovima, iznad same plaže. U dvorištu je nekoliko garnitura za sedenje, spoljna tuš kabina (zavesa) sa toplom vodom, zatim teren za basket, kao i manje igralište za decu, koji upotpunjuju sadržaj ove vile. Dvorište takođe poseduje i obezbeđen privatni parking. Još nekoliko bitnih informacija koje vam mogu biti od koristi su, da je utorkom pijačni dan u Leptokariji, gde pre svega možete nabaviti uvek svežu ribu, ali i sve druge namirnice. Napominjemo da se u Leptokariji nalazi i “Lidl”, svakako kod naših turista najpopularniji super market. Podsećamo vas da za svakodnevne potrebe imate super market u kampu “Olympos”, koji je nedaleko od vile “Prive”…\nHOTEL DION PALACE BEAUTY & SPA RESORT


Poljski kapetan tuži armiju što nije otkrila da ima leukemiju - Sputnjik Srbija\nPoljski kapetan tuži armiju što nije otkrila da ima leukemiju\n11:46 22.03.2015 (osveženo 16:19 05.10.2015) Preuzmite kraći link\nKapetan Tomaš Jonjčik iz Opola, na jugu Poljske, tužio je sudu armiju i zahteva odštetu od 17.500 evra zato što tokom redovnih sistematskih pregleda vojni lekari nisu otkrili da ima leukemiju, što su godinama nagoveštavale analize njegove krvi.\nJonjčik je saznao da ima leukemiju tek 2011. godine kada se prijavio za misiju u Avganistanu, a lekari iz njegove 10. Opolske logističke brigade su ga poslali specijalistima u Glivice, koji za potrebe inostranih misija obavljaju strože lekarske preglede, prenosi agencija Beta.\n„Specijalista, hematolog koji je te 2011. godine utvrdio da imam leukemiju, zatražio je da mu donesem rezultate ranijih sistematskih pregleda i analiza krvi i tada sam od lekara saznao da su moje analize bile uznemiravajuće još 2003. godine“, kazao je Jonjčik.\nLekar u bazi u Opolu nije poslao kapetana specijalisti ni kada su analize krvi 2005. i 2008. godine pokazale još gore parametre, a ni kasnije, i redovno je upisivao da je sposoban za vojnu službu, pa čak i za rad preko uobičajene norme, navodi Beta.\nKada je odbijen za misiju u Avganistanu, kapetan je predložio svom komandantu da vojno tužilaštvo istraži postupak lekara i zašto ga nije poslao specijalisti. Međutim, armija je to odbila, a Jonjčik je zbog bolesti morao na kraju da napusti vojnu službu 2014. godine.\n„Čemu sve te komisije i svi ti pregledi kada rezultati ništa ne znače? Danas mogu samo da nagađam od kada sam bolestan i kako bih uredio svoj život da sam za bolest znao“, kazao je 37-godišnji kapetan u rezervi zašto je odlučio da za nemar lekara tuži armiju sudu.\nleukemija, tužba, kapetan, Poljska, Svet


Nezavisna Komisija za Medije (NKM) održava dvodnevnu radionicu od 13-14 novembra 2019.godine, u vezi amandamentiranja četiri podzakonska akata NKM-a. Potreba za promenama pomenutih uredbi je neophodna i ima za cilj da ih uskladi sa trendom razvoja u oblasti audio-vizuelnih medijskih usluga uopšte, stvarajući još bolje mogućnosti za njihovo sprovođenje od strane NKM-a kao i od strane licenciranih NKM-a.\nU skladu sa članom 8 Zakona NKM-a, konačni nacrti pomenutih uredbi bice dostupni u javnost i zainteresovanim stranama za njihove komentare koji mogu doprineti njihovom ispunjenju.\nUredbe koje su u procesu amandamentiranja su sledeće:\nUredba NKM-2013/01 za Zaštitu Dece i Maloletnika u Audiovizuelnim Medijskih Uslugama;\nUredba NKM-2016/01 o Distribuiranju Pružaoca Audio i Audiovizuelnih Medijskih Usluga;\nUredba NKM-2017/07 o Komercijalne Audio-vizuelne Komunikacije;\nEtički Kodeks NKM-2016/03 za Pružaoce Audio i Audio-vizuelnih Medijskih Usluga.


► Exit najbolji festival Evrope u 2017. godini\n18.01.2018 Novi Sad\nNovosadski festival Egzit (Exit) proglašen je za najbolji festival Evrope u 2017. godini, objavljeno je sinoć na dodeli Evropskih festivalskih nagrada u Holandiji.\nOsim nagrade u glavnoj konkurenciji, Egzit je osvojio i nagrade za "najboljeg festivalskog organizatora u Evropi" i nagradu "Take a Stand" za društveni aktivizam.\nU saopštenju organizatora se navodi i da je ovo druga po redu "šampionska titula koju je festival osvojio na Evropskim festivalskim nagradama još od njihovog ustanovljenja 2010. godine".\nOve godine Egzit ove godine biti održan od 12. do 15. jula, a osim glavnog događaja na Petrovaradinskoj tvrđavi u Novom Sadu, u okviru "Exit Freedom 2018" biće održano još četiri festivala u četiri zemalje.\nFestival umetničke muzike BUNT br.6\nBeogradska Umetnička Nova Teritorija – BUNT, festival kamerne muzike, po običaju, osim koncerata kojih ove godine ima osam, sadrži i druge programe bliske muzici, a preko srodnih kluturnih...\nKad bi svi crtali fraktale, bili bi srećniji, svesniji i otvoreniji za nove mogućnosti, a fraktalnim umrežavanjem sa sličnim organizacijama i institucijama koje se bave važnim životnim...


Fojnički mališani trenirali u kampu reprezentacije BiH sa svojim vršnjacima iz cijele države\n23. Septembra 2018.\tAktuelno\nNogometni savez Bosne i Hercegovine se i ove godine pridružio obilježavanju UEFA Grassroots dana manifestacijom koja se održala danas u nedjelju, 23. septembra, od 13 sati u Trening centru NS BiH u Zenici.\nGrassroots program podrazumijeva fudbal za sve bez obzira na pol, rasu, vjersku i nacionalnu pripadnost i NS BiH kao društveno odgovorna organizacija još jednom sa zadovoljstvom pristupa obilježavanju ovog događaja.\nNa manifestaciji su učestvovali djevojčice i dječaci od 8 do 12 godina, polaznici škola fudbala Piksi-Pale, Akademija Atletiko 1919-Orašje, OFK Bihać-Bihać, FK Borac-Jelah, Udruženje Mali most-Mostar, Don Bosco-Žepče, JU Mjedenica-Sarajevo, Dječiji dom Bjelave-Sarajevo, ŠF Ačko-Doboj, FK Glasinac-Sokolac, NK Fojnica.\nGrassrots manifestacija je imati zabavni, ali i edukativni karakter, a učesnici su imali priliku da kroz igru pokažu svoje fudbalsko umijeće.\nNaš FK Fojnica je bio predstavnik SBK Kantona te su 40 fojničkih dječaka zajedno sa svojim trenerima Bakirom Softićem i Farisom Imamovićem učestvovali u ovoj manifestaciji.\nMali Neradin Rijad je proglašen za najboljeg igrača u svojoj kategoriji te je na poklon dobio i loptu FSBiH.


Skupštinska diskusija o Beogradu na vodi\nDatum kreiranja: sreda, 08 april 2015\nPredstavljanje takozvanog lex specialis-a za Beograd na vodi, koje je vodio predsednik Vlade, uz pomoć nekoliko ministara, u najvećem delu se sastojalo od prikaza mogućih ekonomskih koristi od realizacije projekta za domaću industriju i ekonomiju, dokazivanje da su za neke ranije velike infrastrukturne projekte takođe donošeni posebni zakoni, i poređenje otpora ovom projektu sa otporima modernizaciji u Srbiji i svetu (izgradnja železnice u XIX veku, uvođenje električne javne rasvete, izgradnja Ajfelovog tornja i slično).\nKao što smo i ranije isticali, argumenti za realizaciju ovog projekta imaju snažno uporište u očigledno istinitoj tvrdnji o zapuštenosti velikog dela savskog priobalja. Međutim, to ne znači da su "udžerice, vagoni i olupine brodova" bile jedina alternativa projektu "Beograd na vodi", o kojem se raspravlja u Skupštini.\nZa rešavanje problema tog područja koje je decenijama zapušteno, postojala su razna rešenja uz primenu zakona Republike Srbije. Kakvo god da je rešenje oko kojeg se saglase urbanisti, pravno postoje najmanje tri mogućnosti za realizaciju posla: 1) da država sama gradi kroz javne nabavke, bilo da to čini za rešavanje javnih potreba ili za dalju prodaju; 2) da država proda/iznajmi zemljište zainteresovanim investitorima na javnom nadmetanju, pa da oni zatim ubiraju profit ili snose gubitke tog poduhvata; 3) da se na nadmetanju dođe do partnera koji će dati najbolju ponudu za zajedničko ulaganje.\nPrema informacijama koje su do sada objavljene, odabrano je da se uđe u zajedničko ulaganje, u kojem će država po osnovu davanja u dugoročni zakup građevinskog zemljišta i nekih dodatnih ulaganja (npr. eksproprijacija, opremanje zemljišta) steći deo (više od 30%) na poslovnom i stambenom prostoru koji bude izgrađen. Budući da je investitor unapred odabran, a da nadmetanje nikad nije oglašeno, neće biti moguće utvrditi da li će ugovor, koji još uvek nije ni zaključen, predstavljati ekonomski najpovoljnije rešenje koje je postojalo, čak i ako to jeste. Drugim rečima, Srbija će eksploatacijom zemljišta u saradnji sa investitorom ostvariti neku korist. Pitanje koje će ostati bez odgovora zbog odsustva nadmetanja je da li je ta korist mogla biti veća.\nKonkursi, tenderi, licitacije, aukcije i druge procedure nadmetanja služe upravo tome da se dobije najpovoljnija ponuda. Ako postoji investitor koji je zainteresovan za izgradnju na nekom području ili za zakup građevinskog zemljišta i ako je ono što želi da ponudi u takvoj saradnji najpovoljnije za Srbiju i Beograd, onda bi takav investitor sigurno pobedio na javnom nadmetanju. Ovako, dolazimo u apsurdnu situaciju u kojoj se do zakupca područja od preko milion kvadratnih metara u centru grada dolazi bez nadmetanja, a da se istovremeno održava javno nadmetanje za zakup garaža u vlasništvu Grada na periferiji i za prodaju polovnih vozila Vlade.\nPodsećamo da je Transparentnost - Srbija u vezi sa samim "lex specialis"-om, u pismu Vladi i poslaničkim grupama, skrenula pažnju i na to da on nagoveštava odstupanje od pravila o javnim nabavkama kod izgradnje objekata javne namene na području "Beograda na vodi" (odsustvo nadmetanja, plaćanje kompenzacijom).


Srpski budžet u suficitu od 34,3 milijarde dinara | SEEbiz.eu\nSrpski budžet u suficitu od 34,3 milijarde dinara\nObjavljeno: 01.12.2016 / 12:09\nBEOGRAD - Na kraju oktobra 2016. godine budžet Srbije je u suficitu od 34,3 milijarde dinara, a kad se uračunaju i projektni zajmovi višak u državnoj kasi je 14,1 milijarda, objavilo je danas Ministarstvo finansija.\nKapitalni rashodi finansirani iz projektnih zajmova veći su za 6,7 milijardi dinara u odnosu na isti period prethodne godine.\nU oktobru su prihodi budžeta bili 87,9 milijardi, a rashodi 80,8 milijardi, tako da je suficit u iznosio 7,1 milijarda dinara.\nPoreski prihodi republičkog budžeta u oktobru iznosili su 76,9 milijardi dinara. Najveći prihod bio je po osnovu naplate PDV-a i iznosio je 43,7 milijardi dinara. U oktobru se plaćaju tromesečne obaveze po tom osnovu tako da je i prihod znatno viši nego u prethodna dva meseca.\nPrihod po osnovu naplate akciza iznosio je 19,2 milijardi dinara. Neporeski prihodi bili su 10,7 milijardi dinara, pri čemu je premija po osnovu ponovnog otvaranja emisije obveznica iznosila 1,3 milijarde.\nPo osnovu donacija u budžet je uplaćeno 300 miliona dinara.\nNajveće stavke na rashodnoj strani budžeta bili su rashodi za zaposlene i transferi organizacijama obaveznog socijalnog osiguranja, 18,6 milijardi, odnosno 19,2 milijarde dinara, od čega su dotacije PIO fondu iznosile 16,5 milijardi dinara.\nNa nivou opšte države na kraju oktobra zabeležen je deficit u iznosu 5,8 milijardi dinara. Planirani deficit u okviru programa sa Medjunarodnim monetarnim fondom (MMF) bio je 122,4 milijarde dinara.\n"Mnogo bolji rezultat ostvaren je na prihodnoj strani, boljom naplatom poreskih prihoda (PDV, akcize, doprinosi, porez na dobit), ali i većom uplatom jednokratnih neporeskih prihoda od očekivane", objasnilo je Ministarstvo finansija.\nDržavna preduzeća nadležna za održavanje i izgradnju puteva, Putevi Srbije i Koridori Srbije, u najvećoj meri finansiraju se iz kredita namenjenih izgradnji putne infrastrukture, te je njihov ukupan deficit iznosio 25,3 milijardi dinara.\nTagovi: srpski budžet, Vlada Srbije


Novi predlozi za Srbiju i Makedoniju 8. oktobra\nBeta 28. septembra 2015. 18:30\nEvropska unija (EU) priprema nove predloge, pored finansijske i tehničke pomoći, za Srbiju i Makedoniju koji će biti izneseni na ministarskoj konferenciji o „zapadnobalkanskom putu migranata“ 8. oktobra u Luksemburgu, saopštila je danas Evropska komisija (EK) u Briselu.\nKako je izjavila portparolka u EK Nataša Berto (Bertaud), pored spremnosti da se ojača finansijska podrška i praćenje priliva migranata, na toj konferenciji, koju organizuje EU, treba da se zajednički sagleda šta još može u saradnji srpskih i makedonskih vlasti i EU da se učini za rešavanje migrantske krize i biće izneseni novi predlozi u tom cilju.\nNataša Berto je time odgovorila i na molbu novinara da potvrdi najave da Evropska komisija želi i da Srbija, koja navodno to traži, i Makedonija na svojim granicama isto kao članice EU uspostave tzv. „hot spots“, odnosno ulazne centre za proveru migranata da bi se sprečio njihov nekontrolisani priliv.\nTakve „ulazne tačke“ će od novembra EU uvesti na grčkim i italijanskim granicama. Na njima bi se utvrđivao identitet, kao i popisivale i razdvajale izbeglice iz ratova, koje imaju pravo da zatraže azil, od migranata koji u EU dolaze iz ekonomskih, materijalnih razloga.\nLuksemburško predsedništvo EU je saopštilo da će 8. oktobra na konferenciji „Istočno Sredozemlje – Zapadnobalkanski put“ o masovnom prilivu izbeglica sa srednjeg Istoka učestvovati ministri pravosuđa i unutrašnjih poslova EU i ministri tih resora iz Albanije, Crne Gore, Bosne i Hercegovine, Makedonije, Kosova, Srbije, kao i Turske, Libana i Jordana.\nUčestvovaće takođe ministri EU pridruženih zemalja Norveške, Švajcarske, Lihtenštajna i Islanda, koje su deo „šengenskog prostora“ bez unutrašnjih granica, kao i predstavnici Visokog komesarijata UN za izbeglice, Međunarodne organizacije za migracije, Svetskog programa hrane i EU službi za zaštitu spoljnih granica i razmatranje zahteva za azil Fronteks i EASO.\nPortparolka Berto je rekla da će ministri pravosuđa i unutrašnjih poslova EU 8. i 9. oktobra usvojiti i spisak „bezbednih zemalja“, čiji državljani u EU ne mogu tražiti azil i da će na taj spisak će biti uvršćeni i Albanija, Kosovo i Crna Gora, pored svih ostalih zemalja Zapadnog Balkana.\nEU smatra da u tim zemljama postoji demokratski poredak, vladaju zakoni i štite se ljudska prava, pa otud nema razloga da njihovi građani traže politički azil u Uniji.\nNa pitanje da li Evropska komisija smatra da je odluka mađarskih vlasti, da zakonski kazni 64 migranta koji su ilegalno ušli ili oštetili ogradu na mađarskoj granici, saglasna odredbama EU i Ženevske konvencije o izbeglicama, Nataša Berto je uzvratila da je „jasno je da sve zemlje EU imaju zakone koji kažnjavaju nelegalni prelazak granice“.\nNa pitanje da razjasni da li Evropska komisija smatra da je na stotine hiljada izbeglica i migranata ilegalno ušlo u EU, budući da su prešli granice više zemalja Unije bez pasoša i viza, portparolka Berto je odgovorila da je „u pitanju upravo sadržano objašnjenje i šta je to ilegalan prelazak granica EU“.


Republika / Tijago Silva želi da ostane, ali još uvek nema novog ugovora za kapitena!\nTijago Silva želi da ostane, ali još uvek nema novog ugovora za kapitena!\nutorak, 3. 12. 2019.| 16:17\nNeizvesnost oko ostanka Tijaga Silve u Parizu još uvek traje, pošto direktor Leonardo i gazda Naser Al Kelaifi još uvek nisu kontaktirali svog kapitena oko produžetka saradnje.\nTijago Silva i Kilijan Mbape\nUgledni Lekip piše da se radi "o igri vatrom", jer je Leonardo navodno odlučio da nikakvih razgovora o produžetku ugovora neće početi pre januara, a čak se pominju i februar i mart kao period u kojem će biti doneta konačna odluka u ovom slučaju.\nTijago Silva je uvek otvoreno govorio o tome kako želi da završi karijeru u Gradu svetlosti, pa se stoga direktoru Parižana verovatno i ne žuri.\nIpak, iskusnom 35-godišnjem defanzivcu ugovor ističe narednog leta, pa će već krajem decembra drugi klubovi biti u prilici da ga kontaktiraju.\nTijago Silva je u Pariz stigao na leto 2012. godine iz Milana za obeštećenje od 42.000.000 evra. Do sada je zabeležio 284 nastupa za Svece i postigao 16 golova.\nSport Fudbal Tijago Silva FK Pari Sen Žermen Novi ugovor Transfer Prelazni rok\nProblemi u Madridu: Real i Rafael Varan bez dogovora, sve prati PSŽ!\nMbape "ispalio" Real Madrid: PSŽ mu sprema novi ugovor i cifru života!


14. Jun 2021 1157\nNa terenu Babinog Brda nadomak Dervente danas je izvedena, kako je ocjenjeno, uspješna taktička vježba rješavanja talačke krize spašavanjem talaca i eliminacijom terorista, u akciji Specijalne antiterorističke jedinice /SAJ/ i Žandarmerije Republike Srpske, uz sadejstvo njenih redovnih sastava policije.\nDragan Lukač, ministar unutrašnjih, koji je sa direktorom Policiji Sinišom Kostreševićem prisustvovao završnici vježbe, istakao je da je riječ o pokazno-taktičkoj vježbi, kojom je prikazana talačka situacija u kojoj su teroristi uzeli veći broj talaca.\n-Akcija je krenula noćas, uz angažovanje svih naših resursa. Pregovarački tim je uspio da izvuče određeni broj talaca, ali nije uspio da to završi do kraja. Kada su pregovori propali onda je nastupilo sadejstvo SAJ-a i Žandarmerije, koji su izveli brzu akciju oslobađanja talaca i uništenja terorista- rekao je novinarima Lukač.\nOn je naglasio da je zadatak uspješno izvršen i da je potvrđeno da „građani Republike Srpske mogu da se oslone na sve njene policijske\n-Ovo radimo sa ciljem uvježbavanja teških, nepredviđenih situacija, čak i terorističkih akata sa uzimanjem talaca, kako bi unaprijedili sve\naktivnosti koje radimo u MUP-u i sadejstvo svih naših snaga- pojasnio je Lukač.\nOn je obrazložio da je cilj ovih vježbi da izvježbana policija bude sposobna da odgovori svim zadacima i izazovima „koji se eventualno mogu desiti u Republici Srpskoj, pa i onim najtežim kakvi su terorističke aktivnosti“.\nTaktička vježba sa rješavanjem scenarija talačke krize realizovana je u organizaciji Centra za obuku MUP-a Republike Srpske. Osim pripadnika SAJ i Žandarmerije, u akciji su učestvovali i pripadnici Policijske uprave Doboj, Uprave za policijsku podršku i Policijskog pregovaračkog tima.\nI UBOJITI „DESPOT“ U AKCIJI\nMinistar Lukač je istakao da je u vježbi prikazan i kvalitet oklopnih vozila "Despot", koje će u ovakvim situacijama pomoći da se akcija završi na pravi način i sa što manje gubitaka.\n-Mi se sa ovakvim izazovima možemo svaki dan i iznenada susresti. Veoma je bitno da svi segmenti u MUP-u posao odrađuju onako kako je to predviđeno procedurama. Od patrole policije koja će prva biti obaviještena i stići na lokaciju na kojoj se nešto dešava, do uključivanja naših posebnih snaga, Žandarmerije, SAJ-a, pregovaračkih timova i svih naših resursa potrebnih da ovakvu akciju uspješno privedemo kraju- naglasio je Lukač.\nVideo vježbe možete pogledati OVDJE.\nTagovi: vježba mup policija republika srpska derventa


Brod sa migrantima potonuo u blizini Krita - Sputnjik Srbija\n21:43 14.09.2020 Preuzmite kraći link\nAkcija spasavanja nastavila se i tokom večeri, kako bi se pronašli i drugi migranti koji su možda u vodi. Obalska straža navodi da nije jasno da li je još neko nestao, s obzirom na to da preživeli nisu u stanju da pruže informacije o tačnom broju putnika koji su se nalazili na brodu u trenutku kada je potonuo, prenosi Tanjug pisanje AP.\nPrvobitno je jedna osoba, koja je rekla da je jedan od preživelih putnika, telefonom obavestila nadležne organe da je na potonulom brodu bilo 16 ljudi.\nBrod je potonuo 19 kilometara istočno od Krita, usled jakih vetrova.\nNadležni navode da nije poznato odakle je brod išao, koliko je bio veliki i ka kojoj destinaciji se kretao.\nGrčka ostrva u istočnom delu Egejskog mora uobičajena su destinacija za hiljade migranata sa Bliskog istoka, iz Afrike i Azije, koji ilegalno dolaze sa obližnje obale Turske u potrazi za boljim životom u EU.\ngrčka, Brod, migranti


Transplantacije organa ponovo u KC Vojvodina posle više od godinu dana\nVesti Autor:Beta07. jun. 202115:351 komentar\nU Centru za transplantaciju ćelija, tkiva i organa Kliničkog centra Vojvodine (KCV) tokom poslednjih nedelju dana su obavljene tri transplantacije burbega živog srodnog davaoca organa, saopštio je Klinički centar. Te procedure koje su za KC Vojvodine rutinske, obavljene su prvi put ove godine, posle pauze zbog epidemije koronavirusa u poslednjh godinu i po, što je izazvalo privremeni prekid transplantacionih procedura u KCV.\nU saopštenju se navodi da su svi davaoci i primaoci bubrega pod kontrolom, da je dobra fukcija transplantiranih organa i povoljan klinički posleoperativni tok i davalaca, i primalaca organa.\nDodaje se da su transpalntacije obavljene uz maksimalno poštovanje svih mera predostrožnosti i prevencije mogućeg razvoja infekcije koronavirusom – uz vakcinaciju davaoca i primaoca, vakcinaciju osoblja, negativne PCR testove, striktnu izolaciju pacijenata.\nU KC Vojvodine od ove nedelje ponovo je počeo proces prepoznavanja i dijagnostike potencijalnih davalaca organa preminulih osoba i moždane smrti, što je ključni korak za ponovno aktiviranje procesa transplantacije jetre, bubrega, srca i drugih organa i tkiva, navodi se u saopštenju.\nbubreziDonoriKC Vojvodinapacfijentitransplantacije organa\npre 50 min 1


Radnici domaæeg konzorcija koji grade dionicu autoputa Dobrinje-Kakanj nisu odustali od radova, izjavio je direktor Federalne direkcije za izgradnju, upravljanje i održavanje autocesta Erdal Trhulj i dodao da æe do izmirenja dugova vlade FBIH prema izvođačima radova, zaposleni raditi u smanjenom kapacitetu.\nTrhulj je istakao da ukupna dugovanja prema izvođačima radova, konzorciju kojeg čine “Euroasfalt” Sarajevo, “Hering” Široki Brijeg, “HP Investing” Mostar i “Putevi” Grude iznose 9,3 miliona KM, te da su dobili obeæanje od Federalne vlade da æe ovaj dug uskoro biti isplaæen.\n“Istina je da su radnici u januaru skoro obustavili radove kada se dug popeo na 11,8 miliona KM. Nakon toga, izvođaču je isplaæeno blizu 2,5 miliona KM, te su radnici u manjem obimu nastavili sa radovima na kolovoznoj konstrukciji. Novi rok za završetak radova je 31. juli, a nadamo se da æe do tada federalno ministarstvo finansija izmiriti obaveze, kako bi izvođači radova mogli nabaviti materijal i privesti kraju izgradnju ovoj dijela koridora 5C“, kazao je Trhulj.\nIstakao je da izvođači radova nisu zatvorili gradilište, te da æe nakon praznika nastaviti da rade u smanjenom obimu sve do isplaæivanja preostalog duga.\nČetiri lica povrijeđena u saobraæajnoj nesreæi\nKadeti Bosne poraženi u finalu


Korona miruje, ali se ne predaje: Još 86 NOVOZARAŽENIH\nIzvor: OkRadio.rs, 14.Apr.2021, 10:16\nPrema poslednjim podacima Gradskog štaba za vanredne situacije u Vranju od 380 uzoraka iz Pčinjskog okruga, 86 je pozitivnih na koronavirus. Od tog broja 35 je iz Vranja, 16 iz Bujanovca, 15 iz Vladičinog Hana, 8 iz Preševa, 7 iz Trgovišta, 4 iz Surdulice i 1 iz Bosilegrada. Broj novozaraženih je blizak ciframa iz brethodnog izveštaja, kada je registrovano 89 pozitivnih u odnosu na 411 testiranih. Procenat zaražavanja, odnos između pozitivnih u odnosu na ukupan broj uzoraka u poslednja dva dana je na približno istom nivou i iznosi nešto više od 20 odsto. ...\nJoš 35 Vranjanaca obolelo od kovida, u celom okrugu 86\nPrema poslednjem preseku Štaba za vanredne situacije, od 380 testiranih u Pčinjskom okrugu, 86 je pozitivnih na kovid, od toga 35 Vranjanaca. U odnosu na prethodni dan, nije bilo većih oscilacija u broju novozaraženih, a i u kovid bolnici je jedan pacijent više nego dan ranije - sada ih je 139...U...


Napisano 31 avgust 2020 .\nKotorski Liberali uspjeli su u vrijeme političke, ekonomske i zdravstvene krize da pokažu stabilnost i kvalitet i zabilježe rast povjerenja građana na lokalnim izborima u Kotoru. Naš rezultat, u po nas veoma nepovoljnim okolnostima, dosta bolji od onog iz 2016. godine, dokaz nam je da su građani prepoznali kvalitet našeg zalaganja. Zato želimo da se zahvalimo svim građanima i građankama Kotora koji su podržali listu "Za liberalni Kotor- Andrija Pura Popović".\nOvo je veliki podsticaj za liberale i za liberalizam u Kotoru ali i Crnoj Gori uopšte. Veliki podsticaj da još snažnije nastavimo da se borimo za ono u što zajednički vjerujemo,prevashodno liberalnu demokratiju i nastavimo da budemo iskreni partneri građanima.\nČestitamo i svim drugim izbornim listama u Kotoru,koje će tvoriti lokalni Parlament na postignutom uspjehu i na generalno korektnoj kampanji i izbornoj utakmici. Uvjereni smo da će uskoro pred nama,kod formiranja nove lokalne i državne vlasti biti postavljeno pitanje zrelosti kotorske i crnogorske demokratije,koja treba da pokaže da pripada modernoj i evropskoj civilizaciji i političkoj misli.


Kup Srbije u odbojci - Sportal\n18:14 - 30.10.2020\nKARAĐORĐE PRAVI ODBOJKAŠKI HIT Nemanja Radović za „Blic”: Pobede nad superligašima donose nam poštovanje\nKarađorđe je jedan od hitova na početku odbojkaške sezone u Srbiji. Momci iz Topole imaju perfektan skor (4/4) u Prvoj ligi Srbije, a u Kupu Srbije su savladali dva superligaša, prvo Novi Pazar sa 3:2, a u sredu i beogradski Partizan istovetnim rezultato\n20:14 - 10.03.2019\nCRVENO-BELI DOMINANTNI Odbojkaši Zvezde 14. put osvojili Kup Srbije\nOdbojkaši Crvene zvezde 14. put u istoriji osvojili su trofej u Kupu Srbije, pošto su u finalu u Lajkovcu prilično dominantno savladali kragujevački Radnički sa 3:0 (25:18, 25:21, 25:20).\n15:22 - 29.01.2019\nU prostorijama Odbojkaškog saveza Srbije održan je sastanak sa predstavnicima klubova koji su konkurisali za organizaciju finala Kupa Srbije 2018/2019. u obe konkurencije. Dušan Keser, direktor takmičenja OSS, nakon otvaranja koverata sa ponudama, saopšt\n21:43 - 24.12.2018\nOdbojkaši Crvene zvezde igraće u finalu 54. Kupa Srbije 2018/2019, pošto su u dvomeču polufinala bili uspešniji od Vojvodine . Crvena zvezda je u ponedeljak u Novom Sadu, u drugoj utakmici polufinala, pobedila Vojvodinu sa 3:2, po setovima 25:23, 17:25,\n12:56 - 30.09.2018\n20:13 - 03.03.2018\nPOSLE ODBRANE KUPA Odbojkaši Novog Pazara poručuju: Sada idemo da osvojimo i titulu\nKapiten Novog Pazara Marko Božović izjavio je da je njegova ekipa odigrala odlično kad je bilo najpotrebnije, pošto je odbranila trofej Kupa Srbije pobedom u finalu nad odbojkašima Crvene zvezde.\n18:50 - 03.03.2018\nCRVENO-BELI PALI U FINALU Odbojkaši Novog Pazara odbranili trofej Kupa Srbije\nOdbojkaši Novog Pazara osvojili su Kup Srbije drugu godinu zaredom, pošto su u finalu savladali Crvenu zvezdu sa maksimalnih 3:0 (25:13, 25:20, 26:24), pred punim tribinama hale u Lajkovcu.\n17:31 - 28.02.2018\n16:32 - 08.02.2018\nODBOJKA Raspisan Konkurs za organizatora finala Kupa Srbije u obe konkurencije\nDušan Keser, direktor takmičenja Odbojkaškog saveza Srbije, raspisao je Konkurs za tehničkog organizatora finala Kupa naše zemlje, koji će se odigrati u subotu, 3. marta.\n22:51 - 06.02.2018\nKUP SRBIJE Odbojkaši Novog Pazara u finalu protiv Zvezde\nOdbojkašice Novog Pazara braniće trofej Kupa Srbije, pošto će u finalu, 3. marta, igrati protiv Crvene zvede.


Četvrtak, 30 Juni 2016 23:10\nU Kulturnom centru Pale večeras je promovisana knjiga "Grad za nezbrinutu djecu" Dragana Tepavčevića koji je dobio drugu nagradu na konkursu "Zlatna sova" Zavoda za udžbenike i nastavna sredstva Republike Srpske. Roman "Grad za nezbrinutu djecu" dobio je nagradu za najprodavaniji roman u 2015. godini, a od Udruženja književnika dobio je nagradu za najbolju knjigu u 2015. godini.\nTepavčević je istakao da je prije pet godina u Australiji upoznao čovjeka iz Doma za nezbrinutu djecu "Ljubica Ivezić" iz Sarajeva koji je pričao o momku koji nije znao svoje porijeklo.\n"Pokušao sam da se stavim u njegovu kožu i da sam početkom rata 1992. godine bio taj koji ne zna svoje porijeklo a treba da se stavi na jednu stranu. Odatle je krenula ideja, a istovremeno je tinjao neki moj dug prema Sarajevu da, istovremeno, napišem roman", kaže on.\nTepavčević je naglasio da je ovaj roman traganje za identitetima, na jednoj strani je traganje za identiteom na individualnom planu, odnosno traganje jednog momka, a sa druge strane je traganje za identiteom jednog grada. On je naglasio da je ovom knjigom pokušao da provuče još jednu temu, a to je krivica.\nTepavčević je rekao da je knjiga, i bez promocija, našla svoj put do čitaoca i pozitivno je iznenađen kako je istovremeno knjigu prihvatila i publika i kritika. Promoter romana "Grad za nezbrinutu djecu" Slobodan Ristović istakao je da je imao privilegiju da roman pročita u rukopisu, a nakon toga još dva puta i uvijek je otkrivao nešto novo.\n"Ovaj roman nije pokušaj da se osvijetli podsvjest jednog opšteg ljudskog stanja, to je uspješno sjenčenje onih naših muka, nevolja, iluzija i istina koje su promicale i proticale kroz ovaj kraj i Sarajevo", rekao je on. Ristović je naglasio da je u romanu očekivao neku nesreću, ali Tepavčević je "živio ovu knjigu i pisao tako da je svilenom košuljom prolazio kroz rat".\n"Proći kroz rat u svilenoj košulji i da ostane cijela je velika majstorija", naglasio je on i dodao da je ova knjiga sigurno jedna od najboljih koja se pojavila na srpskom jeziku na ovim prostorima.\nViše iz kategorije: « Promovisana ''Sopronova pečatnja'' ''Glasovi sa granice'' osvajač Zlatne sove »


Demonstracije ispred vlade, premijera gađali plastičnim flašama - Infobrif\nDemonstracije ispred vlade, premijera gađali plastičnim flašama\n"Sramota, nismo tvoje preduzeće" - uzvikivali demonstranti\nObjavljeno 12.07.2018. u 08:49 poslednja izmena 12.07.2018. u 08:18\nPRAG – Češki premijer Andrej Babiš koji je u sredu zatražio poverenje parlamenta za svoju novu manjinsku koalicionu vladu izašao je sinoć pred demonstrante koji su bučnim skandiranjem i zviždanjem ometali sednicu parlamenta, ali se brže bolje povukao kada su na njega poletele plastične flaše sa vodom.\nOko 200 ljudi je ispred Poslaničkog doma parlamenta protestvovalo bučno, zato što manjinska vlada Babišove stranke ANO i Češke socijaldemokratske stranke zavisi od podrške nereformisanih čeških komunista, sa kojima je Babiš potpisao sporazum o tolerisanju.\n„Sramota“, „Nismo tvoje preduzeće“, „Češka nije Rusija“ skandirali su demonstranti, a doneli su i transparente sa portretima žrtava komunističkog režima, među njima i poslanice predratnih čehoslovačkih socijalista, borca za prava žena, Milade Horakove, koju su komunisti kao jedinu ženu pogubili nakon montiranog procesa 1950. godine.\nPremijer Babiš je sinoć u pauzi žučne rasprave oko poverenja vladi, izašao da se obrati demonstrantima, ali nije od glasnog zviždanja ni došao do reči, a iz mase su na njega poletele plastične flaše sa vodom.\nMakron evakuisan iz pozorišta, demonstranti pokušali da uđu…\nĐilas upitao ambasadora EU o kakvom napretku u Srbiji…\n„Ne želimo na čelu vlade agenta (komunističke tajne policije) StB. Ko kaže da nam ne vladaju komunisti laže!“, poručili su demonstranti poslanicima, a za razliku od Babiša koga su gadjali flašama, srdačno su pozdravili neke od lidera stranaka opozicije koji su ranije izašli među njih.\nBez obzira na demonstracije i činjenicu da šest stranaka od devet u parlamentu kategorično odbija da je podrži, manjinska vlada premijera Babiša, zahvaljujući glasovima komunista, ne mora da se brine da li će dobiti poverenje, pošto ANO, ČSSD i KSČM imaju zajedno imaju većinu od 108 glasova od 200 poslanika donjeg doma parlamenta.\nDemonstranti su bučno dočekali i predsednika Miloša Zemana koji je došao da lobira za poverenje vladi i vikali su na njega „ruska bubašvabo“ i „Ovo nije Rusija“.\nPočinje EXIT, večeras spektakl (VIDEO)\nĐilas upitao ambasadora EU o kakvom napretku u Srbiji govori


Projekat umrežavanja gradova i opština Jablaničkog okruga iz Srbije i severnog dela Makedonije - Dnevnik Juga\nBrže i efikasnije usluge u moderno opremljenoj stanici saobraćajne policije „Istok“\nLeskovački osnovci istraživali „mesto zločina“ i postali pravi „Istražitelji iz LE-a“\nNajbolji studenti nagrađeni sedmodnevnim boravkom na Kopaoniku\nBURAN VIKEND U VRANJU: Dve osobe povređene u pet saobraćajnih nezgoda\nU četvrtak 11 sela bez struje\nOficiri koji su oborili “nevidljivi” F117A govorili na tribini u Vlasotincu\nU Vlasotincu prijemom za porodice poginulih i polaganjem venaca obeležen dan početka NATO bombardovanja\nPreventivni pregledi ovog vikenda u Radonjici, Bunuškom Čifluku, Gornjoj i Donjoj Bunuši i Todorovcu\nUređenje dečjeg igrališta u Velikog Biljanici\nPočetna / EKONOMIJA / Projekat umrežavanja gradova i opština Jablaničkog okruga iz Srbije i severnog dela Makedonije\nProjekat umrežavanja gradova i opština Jablaničkog okruga iz Srbije i severnog dela Makedonije\nS. Zdravković 25/10/2018\tEKONOMIJA, Leskovac Ostavi komentar\nU Skoplju se danas odrzava forum povodom umrežavanja odnosno stvaranja partnerstva između gradova – opština Jablaničkog i Pčinjskog okruga iz Srbije i severoistočnog i Skopskog regiona iz Makedonije. Tim povodom prisutnima se obratio gradonačelnik Leskovca i predsednik skupštine osnivaća Centra za razvoj Jablaničkog i Pčinjskog okruga dr Goran Cvetanović.\n„Centar za razvoj Jablanickog i Pcinjskog okruga realizuje projekat „Partnerstvo i izgradnja kontinuiteta put do odrzivog razvoja“ i ovo je prvi put da se susreću opštine južne Srbije i severne Makedonije sa ciljem da se ostvari partnerstvo. Glavni razlog za to je učesće u programu prekogranične saradnje čije se ostvarenje očekuje a verujem da je to početak jedne uspešne saradnje izmedju dva regiona. Ove dve oblasti imaju puno sličnosti koje do sada nisu prepoznate pa je ovaj forum pravo mesto za upoznavanje, za razmenu iskustava ali i stvaranje partnerstva koja ce nadam se biti dugorocna”.\n„Cilj ovog projekta je umrežavanje gradova i opština pre svega Jablaničkog okruga iz Srbije i severnog dela Makedonije. Zahvaljujem svim predstavnicima gradova i opština iz obe zemlje koji su se odazvali našem pozivu za današnji forum.Nakon predstavljanja programa i IPA program prekogranične saradnje svi gradovi i opštine predstaviće svoje potencijale za međusobnu saradnju, što će biti prvi korak ka umrežavanju. Rezultat prepoznatih mogućosti biće potpisivanje zajedničkog memoranduma o razumevanju i saradnji na kraju današnjeg dana, koji ne stvara nikakve finansijske i druge obaveze niti je pravno obavezujući dokument već samo izražava spremnost za unapređenje saradnje u oblasti ekonomskog, regionalnog i prekograničnog razvoja.“ izjavila je direktorka centra za razvoj Jablaničkog i Pčinjskog okruga, Dragana Belenzada.\nNa kraju ovog foruma bice potpisani memorandumi o saradnji između ova dva regiona. Ovaj Projekat ima za cilj da omogući saradnju i razmenu iskustava po pitanjima od zajedničkog interesa na polju ekonomskog, regionalnog i prekograničnog razvoja između JLS/ARRA iz Jablaničkog i Pčinjskog okruga i razvojnih institucija iz Makedonije. Takođe, projekat će putem obuka iz domena upravljanja i realizacije IPA projekata i kroz direktnu podršku omogućiti zaposlenima u JLS sticanje specifičnih znanja i veština za unapređenje njihovih kompeticija i efikasno usvajanje razvojnih sredstava EU.\nPrethodni Evo ko u petak i ponedeljak neće imati struju\nSledeći Udruženje MNRO obeležilo 50 godina postojanja\nSRPSKA RADIKALNA STRANKA: Put ka Evropskoj uniji poguban za Srbiju\nDA SE NE ZABORAVI: Saopštenje Saveza za Srbiju povodom godišnjice NATO bombardovanja\nSNAŽAN OTPOR LIDERU: Aleksinčani do bodova u Leskovcu u penal završnici\nLider na tabeli Druge lige Srbije uspeo je tek u penal završnici da stigne do …\nDRAMA SA SREĆNIM KRAJEM: Policajci Nenad Stanković i Marko Stojičić sprečili Leskovčanku (39) da sa detetom skoči sa zgrade\nNovi vlasnici kupili „Nevenu“ po početnoj ceni od 108 miliona dinara\nPraznik mladih bračnih parova obeležen u dvorištu Šop Đokićeve kuće\nAleksandar Vucic asfaltiranje Cvetanovic Druga liga druga liga srbije Dubocica eps Goran Cvetanovic Gradonacelnik Gradsko vece Grdelica hapšenje iskljucenja izbori izlozba KK Zdravlje koncert košarka Lebane lekari Leskovac LKC marihuana Medvedja mesne zajednice Nis Opšta bolnica policija Požar Predejane projekat radovi Savez za Srbiju sela skola SNS SPS struja ulice uređenje Vlasotince Vodovod vranje Vucic Zdravlje


Žuta zvezda, crvena zvezda: Sećanje na Holokaust posle komunizma\nAutorka istražuje kako države koriste politiku sećanja za rešavanje aktuelnih nesigurnosti. U Istočnoj Evropi, tvrdi ona, postkomunističke države su tražile da budu prihvaćene kao “u potpunosti evropske”, ali biti evropski znači deliti kosmopolitske narative XX veka, a možda najvažniji od njih je prihvatanje prvenstveno zapadnog razumevanja Holokausta. Međutim, ove države grade nacionalne identitete na sećanju na staljinizam i sovjetsku okupaciju. Zapadnoevropski pogled na Holokaust omogućio je da se komunistički režimi identifikuju kao počinioci zločina.\nHolokaust kao temeljni diskurs takođe izaziva ogorčenje, jer se doživljava kao da stavlja jevrejsku žrtvu ispred žrtve drugih etničkih grupa. Štaviše, tvrdi Subotić, zapadnjačka usredsređenost na jevrejsku patnju izaziva neugodna pitanja o lokalnom saučesništvu i materijalnim i političkim koristima koje su usledile.\nPostkomunističke države su ove nesigurnosti razrešile radikalnim revidiranjem svog sećanja na Holokaust: pretvorile su zločine holokausta u zločine komunizma. Kriminalna prošlost se ne negira, ali se odgovornost pogrešno usmerava pranjem nacionalnog saučesništva i kriminalizacijom komunizma. Subotić analizira savremene prakse sećanja na Holokaust u tri države: Srbiji, Hrvatskoj i Litvaniji. One imaju različite istorije Holokausta, ali su sve izvele upečatljive projekte zamenjivanja zločina Holokausta zločinima komunizma.\nGenerated: 09.29.34TRU CHACHE


Vučić ponovo podelio vladike - Društvo - Dnevni list Danas\nPočetna » Društvo » Vučić ponovo podelio vladike\nGrupa episkopa obavestila poglavara SPC da se ograđuje od zvaničnog saborskog saopštenja\n0Piše: Jelena Tasić 28. maja 2019. 10.40 Izmenjeno: 29. maja 2019. 04.02\nU pismu patrijarhu, desetak učesnika majskog Sabora sa mitropolitom crnogorsko-primorskim Amfilohijem (Radovićem) na čelu, ocenjuje da je „portparol svojevoljno formulisao neke odluke, suprotno volji Svetog arhijerejskog sabora“ zbog čega „izražavaju svoje negodovanje i ograđuju se od pomenutog Saopštenja“.\nPatrijarh Irinej i njegov imenjak vladika bački juče su završavali višednevnu posetu Eparhiji budimskoj zbog čega, kako je Danasu rečeno u Patrijaršiji i sedištu Eparhije bačke, naš list nije dobio njihovo mišljenje o kritikama izrečenim na saopštenje, čiji je sadržaj već jednom preko noći menjan na zvaničnom sajtu SPC.\nKako se navodi u pismu nezadovoljnih vladika, u koje je naš list imao uvid, oni su razočarani zato što je portparol SPC „tendenciozno prikazao i prenaglasio značaj posete političkih lidera regiona Aleksandra Vučića i Milorada Dodika“. Ove vladike tvrde da je „potpuno bespotrebna rečenica koja govori o ‘naporima i neravnopravnoj borbi sa moćnicima za očuvanje KiM u sastavu Srbije’, pošto o prirodi, umešnosti i iskrenosti vođenja te borbe saborski oci uopšte nisu imali jednoglasno mišljenje, čak naprotiv“.\nU pismu se negira da su Vučić i Dodik došli u Patrijaršiju „na poziv Sabora“, kako piše u zvaničnom saopštenju, već da je „to bilo na inicijativu i poziv Patrijarha“. Vladike traže da se rečenica: „o podršci i sveobuhvatnoj pomoći države Srbije našem narodu da opstane na najsvetijoj srpskoj zemlji, Kosovu“ izbaci iz zvaničnog saborskog saopštenja u kome je, kako navode, izostavljeno da je Sabor „svojim posebnim saopštenjem o KiM potvrdio svoj nepokolebivi stav sa prethodna dva Sabora“, koji su se izjasnili protiv nezavisnosti, podele i razgraničenja KiM.\nOni su nezadovoljni i načinom na koji je u zvaničnom saopštenju „prećutana“ poseta poglavara Kiparske pravoslavne crkve arhiepiskopa Hrizostoma povodom ukrajinskog crkvenog pitanja, kao i „relativizovanja saborske odluke o nastavku dijaloga sa delom Crkve u Severnoj Makedoniji koja je u raskolu“.\nUz ocenu da su „iznenađeni i razočarani pojavom teksta u kome se stvari tendenciozno prikazuju drugačije nego što je bratski dogovoreno na Saboru“, ova grupa vladika traži da se sa zvaničnog sajta SPC objavi novo dopunjeno i ispravljeno saopštenje Sabora. Kako Danas nezvanično saznaje, patrijarh Irinej nije odgovorio na ovo pismo, a na zvaničnom sajtu SPC je i dalje verzija saborskog saopštenja vladike bačkog Irineja.\nPortparol SPC je već jednom menjao tekst saopštenja zato što je u „prvoj varijanti“, mimo odluke Sabora, uključio i „slučaj“ episkopa zapadno-američkog Maksima (Vasiljevića). Ta tema se, ipak, potom ponovo našla na sajtu SPC zbog demantija vladike bačkog Irineja upućenog beogradskoj štampi, koja je negirala da se vladika Maksim „pokajao zbog svojih stavova o autokefalnosti“.\nVladika Irinej bački je, u okviru demantija, objavio celu predstavku kojom se vladika Maksim obratio Saboru radi razjašnjenja nesporazuma oko autokefalnosti SPC. To bi, kako tvrde izvori našeg lista, moglo da otvori nove sporove u episkopatu zbog neovlašćenog objavljivanja saborskih dokumenata.\nPatrijarh Irinej i vladika bački Irinej danas završavaju posetu Eparhiji budimskoj, gde je poglavar SPC u Sentandreji osveštao novi eparhijski muzej i imao susrete sa mađarskim zvaničnicima i srpskom zajednicom u Mađarskoj. Otvaranju Muzeja eparhije budimske, koje su finansijski pomogle vlade Srbije i Mađarske, između ostalih srpskih državnih zvaničnika, prisustvovao je i generalni sekretar predsednika Srbije Nikola Selaković, koji je zajedno sa Vučićem bio na kontraverznom predsednikovom prijemu u Patrijaršiji tokom nedavnog majskog zasedanja Sabora i koji je zajedno sa predsednikom negirao tvrdnje Danasa i pojedinih vladika o Vučićevim napadima na episkope koji ne podržavaju njegovu politiku.\nList Danas od poglavara SPC, između ostalog, očekuje odgovore na pitanja da li će se nova dopunjena verzija saborskog saopštenja naći na zvaničnom crkvenom sajtu i kako objašnjava to što, uprkos njegovoj izjavi da njegove pohvale Vučiću deli ceo Sabor, desetak vladika sada tvrdi suprotno. Vladika Irinej bački upitan je da prokomentariše kritike na tekst saopštenja koje je dostavio javnosti, kao i da oceni zbog čega je poseta predsednika Srbije izazvala toliko različitih interpretacija u crkvenim krugovima, pa čak i reagovanje dela episkopata na zvanično saborsko saopštenje. Poznato je da su zbog potpisa vladike Irineja na dokument iz Šambezija i njegovog crkveno-državnog angažmana pred pregovore o BiH u Dejtonu sazivani vanredni Sabori koji su poništavali njegove aktivnosti, ali do sada niko nije zvanično, bar da se zna u javnosti, demantovao njegova saborska saopštenja.\nPritisak zbog potpisa\nSadržaj zvaničnog saopštenja Sabora, čije objavljivanje traži grupa vladika, već je objavljen kao saborsko saopštenje na sajtu Mitropolije crnogorsko-primorske i to istog dana kad je vladika Irinej bački dostavio svoju verziju teksta, objavljenu na sajtu SPC – 18. maja. Mitropolit Amfilohije bio je među arhijerejima, koji su se na prijemu u Patrijaršijskom dvoru u Beogradu najviše sporili sa Vučićem oko državne politike na KiM i stanju u Crnoj Gori. Pred jučerašnje Vučićevo obraćanje u Skupštini Srbije u visokim crkvenim izvorima spekulisalo se da se na pojedine kritičare saopštenja vrši pritisak da povuku potpis sa pisma patrijarhu Irineju.\nAleksandar Vučić, podela, VladikeBeograd


Opada prodaja novih automobila, voze se polovnjaci - AutoZona.rs\nOpada prodaja novih automobila, voze se polovnjaci\nDatum: 14.05.2014 • Pošalji komentar • Pogledano: 66\nU Srbiji je u 2013. prodato svega 22.508 novih automobila i pad prodaje je nastavljen i ove godine, rekao je danas predsednik Srpske asocijacije uvoznika vozila i delova Miloš Petrović ističući da se sve više voze polovnjaci i da je naša zemlja postala "groblje polovnih automobila iz Evrope". On je kazao na konferenciji "Auto industrija u Srbiji" da je prošle godine uvezeno više od 100.000 polovnih vozila.\nPetrović je napomenuo da se iz marketinških razloga prijavljuje i do 30 odsto veća prodaja novih automobila, tako da je situacija još gora. Govoreći o lošoj prodaji u 2014, on je istakao da je godina loše startovala uprkos tome što je održan "BG Car Show" na kojem su cene automobila bile snižene.\n"Opet je jedva 2.000 vozila prodato na tom sajmu", rekao je Petrović. On je naveo da je u Srbiji od 1999. do 2013. zvanično prodato svega oko 500.000 novih vozila, a realno verovatno oko 350.000, što je godišnja prodaja u nekim zemljama.\nPetrović je kazao da uvoznici ne mogu, na primer, da zarade ni trećinu profita koliko uvoznici mobilnih telefona, a imaju mnogo više posla i procedura i potrebni su im saloni. Uvoznici su, kako je rekao, destimulisani i jednostranim subvencionisanjem Fijata u Srbiji od strane države. On je naveo da bi Srbija trebalo da se ugleda na Sloveniju gde se proizvodi "reno tvingo" ili Mađarsku gde se proizvodi "suzuki", a opet kod prodaje imaju iste uslove kao i drugi proizvođači.\nDržavni sekretar u Ministarstvu trgovine Milan Nikčević je rekao da, prema njegovom mišljenju, postoji dosta prostora da se u Ministarstvu finansija razgovara o svim problemima uvoznika koje su u njihovoj nadležnosti, ali i sa Ministarstvom saobraćaja. Autoindustrija u Srbiji je jedini sektor koji raste od 2008. godine uprkos krizi, sa značajnim izvozom, kao i da je zahvaljujući investiranju u Fijat ukupno zaposleno oko 15.000 ljudi, jer je ta investicija pokrenula prateće industrije.


Za projekat „Somnibus –palata kulture“ Ministarstvo kulture odobrilo osam miliona dinara\nIzašao novi broj časopisa Avangrad\nGrad Sombor je na konkursu Ministarstva kulture i informisanja „Gradovi u fokusu 2018“ prijavio projekat „Somnibus – Palata kulture“, a konkursna komisija je projekat podržala sa osam miliona dinara.\nVrednost projekta „Somnibus“ je mnogo veća jer je njime obuhvaćena rekonstrukcija Grašalković palate i njena prenamena u svojevrsni centar kulture. S obzirom na lokacije ustanova kulture u gradu, premeštanjem Kulturnog centra „Laza Kostić“, koji je trenutno na dve lokacije, u Palatu kulture, uspostavio bi se jedinstveni centar kulture. Palata kulture bila bi, kako je u opisu projekta navedeno, „centar prezentacije sveta u Somboru i Sombora u svetu“.\nU koje svrhe će odobrena sredstva biti utrošena biće poznato kada se objave kompletni rezultati konkursa. Ukoliko konkursna komisije ne odredi namenu sredstava o tome će odlučiti projektni tim „Somnibusa“.\nZa ukupno vođenje projekta odgovoran je član Gradskog veća grada Sombora za oblast kulture i obrazovanja Nemanja Sarač, a ostali članovi tima su gradski arhitekta Milan Stojkov, Milivoje Mlađenović, prof. Pedagoškog fakulteta i Bojana Nešović, koordinatorkla Kancelarije za mlade grada Sombora.\nNa konkursu „Gradovi u fokusu 2018“ odobrena su 22 projekta u ukupnoj vrednosti od 150 miliona dinara.\nViše iz ove kategorije « „Kao da nema“ – Novi spot za novi album Neozbiljnih pesimista (VIDEO)\tPoziv nezaposlenim licima da se prijave za posao popisivača u projektu „Reforma poreza na imovinu“ »


Hodžić: Prilika da se pitanje severa Kosova trajno reši\nŠefica Administrativne kancelarije Vlade Kosova za sever Adrijana Hodžić izjavila je u ponedeljak da rezultat dijaloga Beograda i Prištine mora biti realan da bi bio primenljiv i da je sada prilika da se pitanje severa Kosova trajno reši.\n"Sada je prilika da se pitanje severa trajno reši i to zajedničkim naporima i Pristine i Beograda i ne bi valjalo da se propusti ovaj momenat", kazala je Adrijana Hodžić agenciji Beta.\nOna je istakla da je nepohodno da Beograd i Priština postignu dogovor da bi građani na severu Kosova živeli bolje.\n"Dobro je da su obe strane izrazile spremnost da se dijalog nastavi što bi trebalo na dovede do realnog i trajnog rešenja. Ishod dijaloga mora biti realan, da bi njegova implementacija bila izvodljiva. Pre ili kasnije, dogovor je neizbežan", kazala je Adrijana Hodžić.\nNa pitanje da li postoji mogućnost tenzija na severu Kosova ukoliko ne bude dogovora Beograda i Prištine, ona je rekla da ne veruje u takvu mogućnost ali da je brine što će stanje status quo biti nastavljeno ako dogovor izostane.\n"To nije dobro za građane", kazala je Adrijana Hodžić.


JAVNA RASPRAVA O STRATEGIJI ISTRAGA FINANSIJSKOG KRIMINALA – Balkanekspresrb.rs\nSTRATEGIJA SE BAZIRA NA USPOSTAVLJENJU EFIKASNE ORGANIZACIJE POLICIJE, TUŽILAŠTVA I SUDA, OJAČANE KAPACITETE I STALNU OBUKU NOSILACA PRAVOSUDNIH FUNKCIJA U OBLASTI FINANSIJSKIH ISTRAGA, ZATIM KOORDINIRANU SARADNJU KOJA ĆE BITI USPOSTAVLJENA PUTEM OFICIRA ZA VEZU IZMEĐU POLICIJE I TUŽILAŠTVA I DRUGIH DRŽAVNIH I FINANSIJSKIH ORGANA\nMINISTRI Nikola Selaković i Nebojša Stefanović bili su domaćini na završnoj Javnoj raspravi o Strategiji istraga finansijskog kriminala.\nRadna verzija Strategije istraga finansijskog kriminala 2015 – 2016. predviđa ciljeve i mere za jačanje finansijskih istraga u Srbiji kroz povezivanje policije i tužilaštva putem oficira za vezu, uvođenje finansijskih forenzičara, kontinuiranu obuku, međunarodnu saradnju i niz drugih mera.\nPosebno je predvidela obrazovanje službe za finansijsku forenziku u javnim tužilaštvima, opremanje javnih tužilaštava kadrovskim i materijalno-tehničkim resursima, kao i obuku tužilaca u oblasti finansijske forenzike.\nUvođenje finansijskih stručnjaka – forenzičara u javna tužilaštva je neophodno s obzirom da se finansijski kriminal ispoljava kroz izuzetno komplikovane ekonomske transakcije, gde znanja i veštine javnih tužilaca nisu dovoljna za efikasan krivični progon, navodi se u tekstu radne verzije Strategije.\nFinansijska forenzika pak objedinjuje znanja o finansijama, računovodstvu, reviziji, bankarskom i berzanskom poslovanju, informatici kao i poznavanju zakonskog okvira – krivičnog zakona, funkcionisanja državnih institucija, istražnim tehnikama kao i drugim finansijskim veštinama.\nZato, rečeno je na Javnoj raspravi, finansijski forenzicar treba mora biti sposoban da pomogne javnom tužiocu koji zbog nedostataka znanja iz ekonomije ne može da odgovori određenim izazovima.\nOn treba tužiocu da opiše i definiše šta se desilo, otkrije i imenuje učinioca krivičnog dela, otkrije mesto i vreme izvršenja krivičnog dela, obim štete i način izvršenja.\nNjegov zadatak je da nalazi finansijske tragove u predmetima i pomaže tužiocu i policiji da usmere finansijsku istragu i prikupe što više dokaza za optužnicu.\nZa uspostavljanje finansijske forenzike u javnom tužilaštvu, Strategija predviđa da je neophodno identifikovati manji broj lica koja imaju znanja i sposobnosti i voljna su da se time bave.\nPravosudna akademija biće zadužena za obuke tužilaca i sudija iz posebnih odeljenja za rad na ovoj vrsti predmeta, a obuku će proći i policijski službenici. Obuka za policijske slubenike bice pripremljena i organizovana u saradnji Policijske i Pravosudne akademije.\nKao jednu od preporuka za efikasnije sprovođenje ciljeva Strategije navodi se i temeljna provera funkcionera.\nStrategija, predviđa proaktivno i kontinuirano sprovođenje borbe protiv sistemske korupcije, privrednog i finansijskog kriminala, kao i pranja novca i finansiranja terorizma, koji ozbiljno utiču na političku i ekonomsku stabilnost zemlje, nacionalnu bezbednost, demokratiju i vladavinu prava, navodi se u radnoj verziji Strategije.\nUvođenje savremenog sistema istraga finansijskog kriminala, kako se navodi, rezultiraće povećanjem poverenja građana u policiju i izvršnu vlast, kao i pravosudni sistem zbog efikasnog procesuiranja i presuđenja, kao i oduzimanja imovinske koristi proizašle iz krivičnih dela, uklanjanja negativnih uzora iz zajednice i slanja jasne poruke da se zločin ne isplati.\nSastavni deo Strategije je i Akcioni plan koji na precizan način predviđa konkretne mere za sprovođenje strateških ciljeva, rokove za realizaciju mera, kao i nosioce aktivnosti.\nStrategija predstavlja srednjoročni dokument kao jedan od ciljeva koji je predviđen Strategijom za borbu protiv korupcije od 2013 – 2018.\nPrisutnima su se obratili smbasador SAD Majkl Kirbi, ambasador EU u Srbiji Majkl Devenport kao i šef Saveta Evropeu Srbiji Tim Tim Kartrajt.<\nTagsNebojša Stefanović Nikola Selaković


„Država Srbija ne pravi trajne smeštajne kapacitete. Ovo nije kriza koju smo mi izabrali i ovi ljudi nisu izabrali Srbiju da bi ostali u njoj. Sve troškove snosi naš donator, tako da ovo nisu budžetska sredstva. I to je politika i Vlade Srbije - da kada je u pitanju migrantska kriza, najveći deo troškova preuzmu predstavnici međunarodne zajednice. Srbija nije izazvala ovu krizu i nije pravedno da bude sama i nije pošteno da snosi sve troškove. Pri tom, mi to jednostavno i ne možemo“, rekao je ministar Vulin.\n"Mi imamo ovde mnogo problema. Svakoga jutra ovde donose hranu, ali to je samo za žene i decu, ne i za nas. I neki građani tokom dana donose hranu, ipak, sve to nije dovoljno. A i ostali uslovi su veoma loši", rekao nam je Abdul.


Naša mreža ICT rešenja menjaju savremeni biznis\nDatum objave 08.06.2021. 16:05\nIako ne postoji univerzalna definicija šta je ICT, termin je skraćenica od informaciono komunikacione tehnologije. Opšte je prihvaćeno da označava sve uređaje, mrežne komponente, aplikacije i sisteme, koji u kombinaciji omogućavaju interakciju ljudi i organizacija u digitalnom svetu.\nICT rešenja imaju veliku primenu u savremenom biznisu i promenila su način poslovanja iz korena.\nDanas su ICT rešenja neminovnost za kompanije, jer je upotreba ovih tehnologija toliko rasprostranjena da ukoliko ih ne koristite - to se negativno odražava na konkurentnost na tržištu. Kada govorimo o ICT trendovima, ključne tehnologije koje dominiraju i kičma su digitalne transformacije su: Cloud, Edge Computing, Internet of Things, Artificial Inteligence Security, i 5G.\nZbog svega toga ova tehnologija je posebno pogodna biznis korisnicima, jer pruža širok spektar primene: razni merači i brojila za struju, vodu, gas, dakle - u telemetriji svake vrste. Zatim su tu i potrebe pametnih domaćinstva, pametnih gradova, mogućnosti za bezbednost i efikasnost saobraćaja, za efikasniju poljoprivredu i proizvodnju.\nPrednosti korišćenja Cloud rešenja su mnogobrojne: ušteda troškova, lakši pristup podacima, povećana efikasnost, pa čak i sigurnost. Cloud (oblak) se odnosi na servere kojima se pristupa preko Interneta, kao i softver i baze podataka koji rade na tim serverima. Cloud serveri se nalaze u centrima podataka (data base) širom sveta. Koristeći računarstvo u oblaku, korisnici i kompanije ne moraju sami da upravljaju fizičkim serverima ili da pokreću softverske aplikacije na sopstvenim mašinama. Aplikacije se pokreću automatski i na taj način se pristupa podacima koji su smešteni u cloudu. Prednosti korišćenja ovih rešenja su mnogobrojne, pre svega ušteda troškova, povećana efikasnost, pa čak i bezbednost svih informacija koje se na cloudu nalaze.\nSajber kriminal je u stalnom porastu. Najčešće su e-mail prevare i phishing, a i krađe identiteta su sve češće, kao i razni upadi hakera u sisteme preduzeća svih veličina. Kako se danas svi oslanjamo na digitalni svet, povećan broj zlonamernih napada izvana ili iznutra su uticali da potražnja za alatima koji će omogućiti „neprobojnost“ sistema bude u stalnom porastu.


Šta je srpsko na srpskom Kosovu - evo šta su Albanci sve uzurpirali\nSporazum ne pominje pokrajinu - Vlasti u Prištini se često pozivaju na proces sukcesije bivše SFRJ, ali u sporazumu o nasleđivanju onog što je ostalo iza Jugoslavije, Kosovo se nigde ne pominje, čak ni kao pokrajina. Naime, prema Sporazumu o pitanjima sukcesije, potpisanom 29. juna 2001. godine u Beču BiH, Hrvatska, Makedonija, Slovenija i SRJ predstavljaju pet suverenih ravnopravnih država sukcesora bivše SFRJ i po ovom sporazumu nepokretna državna imovina koja se nalazila na teritoriji SFRJ prenosi se državi sukcesoru na čijoj se teritoriji ta imovina nalazila.\nFALSIFIKOVANjE - Povodom teksta profesora istorije Bedrija Muhadrija "Prisvajanje srednjovekovnih arberijskih spomenika na Kosovu od strane Srba" u prištinskom listu "Koha ditore", Ministarstvo kulture i informisanja još jednom je najoštrije osudilo mnogo puta ponovljene sramne pokušaje falsifikovanja istorije i otimanja srpske baštine na KiM. Navode istoričara Muhadrija osudila je i Eparhija raško-prizrenska, koja ih je okarakterisala kao "otvoreno širenje etničke i verske mržnje prema srpskom narodu na KiM".\n*Foto V. N.\nDEČANI DRASTIČAN PRIMER - Pre samoproglašenja nezavisnosti Kosova 2008. godine, Agencija za restituciju vratila je SPC 5.200 hektara crkvenih i manastirskih imanja na KiM. Najviše zemljišta vraćeno je manastiru Devič (3.000 hektara), Pećkoj patrijaršiji - 846, Dečanima - 750 hektara i manastiru Draganac - 207 hektara. Međutim, niti su te parcele mogle da budu uknjižene, niti mogu da se koriste, jer Priština ne poštuje odluke srpskih državnih organa. Štaviše, ostala je neuknjižena imovina koja je još ranije vraćena Crkvi.


Objavljeno: 16:28, 24. Novembra 2013.\nBEOGRAD, U Srbiji su danas počeli radovi na izgradnji gasovoda “Južni tok”, vrijednog 1,9 milijardi evra, a svečana ceremonija tim povodom održana je u Palati Srbija u Beogradu u prisustvu državnog vrha Srbije, Republike Srpske i predstavnika Rusije.\nZavarivanje prvog spoja na cijevima gasovoda “Južni tok” u Srbiji u Šajkašu, kod Novog Sada, zvaničnici su gledali na ekranu u Palati Srbija u Beogradu.\nCeremoniji su prisustvovali premijer Srbije Ivica Dačić, ministar energetike Rusije Aleksandar Novak i predsjednik Upravnog odbora “Gasrpoma” Aleksej Miler.\nSrpska i ruska strana su potpisale Protokol o zajmu, Ugovor o tranzitu, dok je Ugovor o povezivanju djelatnosti od opšteg interesa potpisan između Vlade Srbije i preduzeća “Saut strim” iz Novog Sada.\nIzgradnjom gasovoda “Južni tok” Srbija postaje tranzitna zemlja za gas, a od tranzitnih taksi u početku se očekuje priliv od 200 miliona evra.\nSrbija sa godovodom “Južni tok” dobija i drugi pravac snabdjevanja gasom iz Rusije i imaće na raspolaganju čak 41 milijardu metara kubih gasa godišnje.\nIzgradnju “Južnog toka” kroz Srbiju će realizovati zajedničko preduzeće “Južni tok Srbija”, u kojem “Srbijagas” ima 49 odsto, a ruski “Gasprom” 51 odsto vlasništva.\nMeđunarodni gasovod “Južni tok” je projekat ruske državne kompanije “Gasprom” vrijedan više od 16 milijardi evra i dovešće ruski gas cjevovodom ispod Crnog mora i kopnom preko Bugarske, Srbije, Mađarske do potrošača u zapadnoj Evropi.\nVlasnici “Južnog toka” su 50 odsto “Gasprom”, 20 odsto italijanski “Eni”, 15 odsto francuski “EDF” i 25 odsto njemački “Vinteštal”. Srna


Srbija predstavila prvi Dobrovoljni nacionalni izveštaj o sprovođenju Agende 2030 za održivi razvoj\nNjujork, 18. jul 2019 – Četvorodnevni ministarski sastanak Političkog foruma na visokom nivou o održivom razvoju se održava u Njujorku, u sedištu Ujedinjenih nacija.\nTema ovogodišnjeg sastanka je ,,osnaživanje ljudi i osiguranje inkluzivnosti i jednakosti”, a 47 država članica Ujedinjenih nacija predstaviće svoje Dobrovoljne izveštaje o sprovođenju Agende 2030 za održivi razvoj, a među njima po prvi put i Srbija.\nCentralni deo prvog Dobrovoljnog nacionalnog izveštaja Srbije čine stavovi mladih.\n,,Vizija održive budućnosti koju delimo sa našom decom i mladima zauzima glavnu ulogu u ovom izveštaju, jer će današnja deca i mladi biti nosioci društva i društvenih promena 2030. godine,” istakla je prof. dr Slavica Đukić Dejanović, ministarka bez portfelja zadužena za demografiju i populacionu politiku i predsednica Međuresorne radne grupe za sprovođenje Agende UN o održivom razvoju do 2030. godine.\nTijana Čupić, omladinski delegat Republike Srbije u Ujedinjenim nacijama najavila je film o stavovima mladih o ciljevima održivog razvoja, koji je napravljen i prikazan u sedištu UN-a u saradnji sa UNICEF-om u Srbiji.\nMinistarka Đukić Dejanović učestvovala je i u generalnoj debati u okviru Političkog foruma na visokom nivou.\nZvaničnici su u debati ukazali na brojne izazove sa kojima se države suočavaju, u različitim delovima sveta u primeni Agende 2030 i naglasili potrebu neophodne političke posvećenosti i jačanja partnerstva sa javnim i privatnim sektorom, civilnim društvom i akademijom.


Akcije "Srbija bez GMO - Marš protiv Monsanta" - Kragujevac online - Sve o gradu na jednom mestu\nTrenutno se nalazite na strani: Vesti Info Društvo Akcije "Srbija bez GMO - Marš protiv Monsanta"\nsreda, 17 maj 2017 08:41\tKragujevac Online\nIstog dana, Marš će biti organizovan i u Beogradu, kao i u još nekoliko stotina gradova širom sveta u okviru te planetarne akcije. Na javnom skupu biće izneti stavovi predstavnika domaće stručne javnosti:\ndečja likovna radionica (Celus, Vrabac, Supermama) fotografisanje - ram "Srbija bez GMO" (Zoran Petrović, Nebojša Raus)\nčitanje pesme o GMO Ljubivoja Ršumovića (učenici škole glume Nenada Vulevića)\nprikupljanje priloga za izlečenje Teodore Vranješević.\nOvim povodom, organizujemo pres-konferenciju u prostorijama Društa pčelara (Save Kovačevića 2) u sredu 17. maja u 12 časova. Ispred organizatora, medijima će se obratiti kopredlagači Deklaracije o GMO na teritoriji Kragujevca, usvojene 2013. godine: Milutin Bata Petrović - predsednik Društva pčelara Kragujevca i zamenik predsednika Saveza pčelarskih organizacija Srbije Dejan Milošević - pokretač portala prviprvinaskali.com, nagrađenog za rad o GMO 2015.\nPodršku Maršu u Kragujevcu i ove godine iskazuju brojne organizacije i ličnosti, što će biti predstavljeno na skupu 20. maja. Kragujevac je među 135 gradova i opština Srbije od ukupno 169 sa usvojenom Deklaracijom protiv GMO. Ispred svih lokalnih samouprava, krovna Deklaracija o GMO i proizvodima od GMO dostavljena je Skupštini Srbije 5. maja 2017. godine, sa predlogom da se uzme u pretres.


Ova novina, kako se navodi, dovešće do smanjenja broja poseta izabranim lekarima od osiguranika, skraćenja vremena od propisivanja do odobrenja recepta i bržeg pristupa lekovima propisanim od lekara specijaliste, ušteda u papiru i smanjenja mogućnosti grešaka i zloupotreba.\nUbuduće, lekar specijalista će, koristeći aplikaciju, propisivati elektronski recept pacijentu, koji će se zatim pojaviti na platformi za realizaciju recepata u apotekama. Izabrani lekar, odnosno lekar opšte prakse, biće u obavezi da u roku od 24 časa odobri recept ili da zahteva dodatno objašnjenje od lekara specijaliste.\nKako bi došao do informacije o statusu odobrenja recepta, pacijent će imati mogućnost da pozove lekara kako bi saznao da li je i šta odobreno, ili da to proveri putem pristupa svom elektronskom zdravstvenom kartu preko Portala pacijenta - eZdravlje.\nI lekar specijalista takođe će dobiti povratnu informaciju o statusu odobrenja i realizaciji elektronskog recepta u apoteci. Dodatna zanimljivost je i da će prilikom rada sa pacijentom ili prilikom otvaranja zahteva za odobrenje, izabrani lekar imati mogućnost da uspostavi kanal komunikacije sa lekarom specijalistom, putem tekstualne poruke ili video-glasovnog poziva.\nIsta takva komunikacija biće omogućena i između pacijenta i farmaceuta. Još jedna od novina biće mogućnost izbora apoteka od pacijenta, za podizanje lekova kod osetljivih dijagnoza. Konkretno, izabrani lekar predočiće pacijentu u slučaju specifičnih lekova, poput narkotika, opciju izbora apoteka u kojima može da ih podigne. U slučaju da osiguranik neće da koristi ovu mogućnost, lekove može da podigne u bilo kojoj apoteci u sistemu eRecept.\nNovi modul imaće i kontrolne mehanizme za sprečavanje zloupotreba, pa će tako biti definisano minimalno vreme koje je neophodno za podizanje recepta, odnosno da pacijent dođe do prve najbliže apoteke nakon propisivanja recepta, a biće definisana i maksimalna dozvoljena rastojanja kada je reč o podizanju lekova u apotekama van okruga filijale RFZO u kojoj je recept propisan.\nTakođe, radi sprečavanja zloupotreba uvodi se i mogućnost personalne elektronske autentifikacije osiguranika prilikom podizanja lekova u apoteci – posle pokretanja realizacije recepta, u slučaju da pacijent ima aktiviranu ovu funkciju, sistem treba da pošalje elektronski zahtev za autorizaciju preko mobilne aplikacije, i ne može da pokrene izdavanje leka dok ga pacijent ne odobri.\nDržava je rešila da zloupotrebama u vezi sa izdavanjem lekova stane na put i na Kosovu i Metohiji, pa će tako za korisnike u južnoj srpskoj pokrajini stepen autentifikacije vezan za e-recepte biti povećan i minimalno dvofaktorski – putem korišćenja državnog servisa za autentifikaciju građana, preko SMS koda autentifikacije i putem specijalizovane mobilne aplikacije za autentifikaciju u postojećem sistemu.\nPrethodna vestIzvorna lokacija


Bečki naučnici dele CoVid-19 antigene sa kolegama | Dunav.at\nPoslednja četiri meseca Bečki univerzitet se bavio razvojem proteina (antigena) specifičnih za SARS CoV-2 u različitim biotehnološkim proizvodnim sistemima sa ciljem da identifikuje idealne kandidate za potvrdu SARS CoV-2 antitela u serumu. Testiranje na antitela je važno da bi se odredilo koliko su kandidati za vakcinu delotvorni i da bi se na osnovu toga razvili odgovarajući načini vakcinisanja, piše EurocommPR.\nSpecifičnost i osetljivost testova su značajni zato što ocenjuju da li određeni test može pouzdano da razlikuje obolele od zdravih osoba. Trenutno se u bazi podataka Bečkog univerziteta nalaze dva antigena za dijagnostiku i rastvorljiva forma spajk proteina koji koronavirus koristi da bi napao ćelije.\nBudući da sve laboratorije ne poseduju tehnologije koje omogućavaju genetičku rekombinaciju antigena, BOKU je odlučio da svoje antigene stavi na raspolaganje drugim akademskim i komercijalnim partnerima za njihova istraživanja u vezi sa CoVid-19. Kako bi se pravovremeno odgovorilo na sve zahteve, startap Univerziteta za prirodne resurse u Beču „Novasign GmbH“ razvio je onlajn platformu, a kompanija Amazon obezbedila odgovarajuće kapacitete za IT infrastrukturu.\nNaučnici mogu da se prijave za antigene preko portala https://portal.boku-covid19.at, a jedino snose troškove slanja paketa.\nAustrija reagovala na pojavu svinjske kuge u Srbiji: Pojačane carinske kontrole\nU cilju zaštite od svinjske kuge je Austrija na svojim granicama pojačala carinsku kontrolu, najavilo je Ministarstvo finansija. Na meti carinika nalaze se pre...\nU saopštenju se navodi da neutralna Austrija ne želi da bude deo evropske vojske koju su predložili francuski predsednik Emanuel Makron i nemački kancelar...


Press Online :: Festivali :: Interetno festival posetilo oko 37.000 gledalaca / print=true\nInteretno festival posetilo oko 37.000 gledalaca\nOko 37.000 gledalaca imalo je priliku da uživa u ovogodišnjem, 14. Interetno festivalu koji je svečanim defileom učesnika iz više zemalja Evrope i sveta.\nSUBOTICA - Oko 37.000 gledalaca imalo je priliku da uživa u ovogodišnjem, 14. Interetno festivalu koji je svečanim defileom učesnika iz više zemalja Evrope i sveta.\nFestival je završen sinoć folklornim nastupima i velikim vatrometom.\nDirektor festivala Bela Bodrogi je zadovoljan kako je ove godine protekao festival, istakavši da su “uspeli da preskoče visoko postavljenu lestvicu” po pitanju organizacije i sadržaja.\n“Ne govorim ovo samo iz mog subjektivnog pogleda i mišljenja, nego o tome govori i mišljenje svih onih koji su na bilo koji način učestvovali u realizaciji festivala, kao i samih posetilaca. Bilo gde tokom ovih pet dana da smo se sreli, samo pozitivne kritike smo dobili nazad” – rekao je Bodrogi.\nGovoreći o poseti, on je rekao da je festival ove godine, sa 37.000 gledalaca, oborio sve rekorde po pitanju posećenosti, s obzirom da je najveća zabeleža poseta do sada bila 25.000 gledalaca toko trajanja festivala.\nBodrogi je najavio niz novina za narednu godinu kada će biti održan 15. po redu festival.\n“Želimo da 15. festival bude još momumentalniji i verujtem da imamo i znanja i veštine da to sprovedemo”, naglasio je.\nOd protekle subote do sinoć na centralnom gradskom trgu u Subotici prodefilovali su folklorni i muzički sastavi iz Kolumbije, Čilea, Paragvaja, Kirgistana, Mađarske, Rumunije, Indije, Rusije i Srbije.


Narušen ustavni poredak - Ozonpress :: internet portal\nTag: Advokati, Advokatska komora\nViše od 400 advokata članova Advokatske komore Čačak danas je prisustvovalo velikom protestu u Domu kulture sa kog su još jednom poručili da ostaju u štrajku sve dok im se zahtevi ne ispune. Jasminka Milutinović, predsednica Advokatsk ekomore Čačak, podsetila je da advokati zahtevaju izmene Zakona o javnom beležništvu, Zakona o prometu nepokretnosti, Zakona o vanparničnom postupku i Zakona o overi potpisa i prepisa i Zakona o izvršenju i obezbeđenju, izmenu paušalnog oporezivanja kao i ostavku ministra pravosuđa.\nAdvokati smatraju da je početkom rada beležnika građanima Srbije oduzeto pravo da imaju slobodu volje prilikom ugovaranja, odnosno da biraju koga će angažovati za pravnu pomoć.\n– U potpunoj obustavi rada nalazi se 700 advokata sa terotiorije koju pokriva Advokatska komora Čačka, a to su gradovi Novi Pazar, Kraljevo, Kruševac, Čačak i Užice. Suština našeg spora sa notarima je to da je njima dato ekskluzivno pravo da sastavljaju sve vrtse ugovora iz prometa nepokretnosti, nasledno pravnih ugovora, porodičnih i bračnih odnosa, privrednog prava. Pomislite da ove poslove koje je nekada radilo 8.000 advokata u Srbiji danas radi 94 notara, ili će ih raditi 300 kada budu svi imenovani. Njima zakon dozvoljava pružanje pravne pomoći što po Ustavu jedino može činiti advokatura. Sada se uvodi jedna vanustavna kategorija a to su javni beležnici. Ovakav zakon ne postoji nigde u EU već je eksperiment koji je namenjen Srbiji, Crnoj Gori i BiH. Imamo problem i sa načinom na koji su imenovani. Ima ih 94, a osnovali su Komoru iako je za to potrebno najmanje 100. Njihovinm početkom rada oduzeto je pravo građanima Srbije da biraju koga će angažovati za pravnu pomoć, da biraju advokata. Nismo protiv postojanja javnih beležnika, oni moraju da postoje ali su im ovlašćena prevelika, rekla je predsednica Advokatske komore Čačak Jasminka Milutinović.\nAdvokati zahtevaju i pregovore oko izmene paušalnog oporezivanja i smanjenja zaduženja koji su enormno povećani u 2014. godini, čak i do 300 odsto.\n– Treći zahtev je smena ministra pravde koji je svojom nekompetentošću, nestručnošću i odnosom prema advokaturi, predlaganjem neustavnih zakona, stvorio haos u zemlji što se tiče vladavine prava i smatramo da je najmanje što može da podnese ostavku ili da se smeni. Nikada nećemo odustati od naših zahteva, jer ukoliko ostanu ovi zakoni mi ćemo svi ostati bez posla. Mi se borimo i za građane Srbije, građanske slobode, slobodu ugovoranja, sve ono što je građanima oduzeto a što će građani biti svesni tek u budućnosti, upozorila je Jasminka Milutinović.\nZoran Jelić, potpredsednik Advokatske komore Srbije, rekao je da je ustavni poredak u Republici Srbiji ozbiljno narušen.\n– Suprotno ustavnim oderedbama gde jasno stoji da jedino advokatura i službe pravne pomoći lokalne samouprave mogu pružiti pravnu pomoć građanima, izvršna vlast na čelu sa Ministarstvom pravde je pružanje pravne pomoći neustavnim zakonima poverilo notarima i beležnicima. Isto tako, suprotno ustavnim odredbama, notarima su prepustili zastupanje stranaka i vršenje sudske vlasti. To je jedini slučaj u svetskoj praksi. Ko ima pravo da narušava ustavni poredak Srbije? Advokati Srbije poručuju da to neće proći, rekao je u obraćanju pred članovima Advokatske komore Čačak Zoran Jelić.\nSa ovog skupa, advokati su zatražili i izmenu Zakona o pravobranilaštvu kojim je predviđeno da javni pravobranioci mogu da zastupaju pravna i fizička lica u svim sudskim postupcima kao i advokati i naplaćivati po advokatskoj tarifi.\nŠtrajk advokata sa potpunom obustavom rada počeo je 17. septembra.


Palmer: Za SAD državnost Kosova nije predmet dijaloga - European Western Balkans\nAutor EWB 06. 11. 2019.\nBEOGRAD – Dijalog Beograda i Prištine mogao bi da bude nastavljen za dva do tri meseca, SAD žele evropsku perspektivu za Zapadni Balkan – ovo su glavne poruke nakon posete specijalnog izaslanika SAD Metjua Palmera koji je juče boravio u Beogradu.\nDva dana nakon posete Prištini, gde je razgovarao i sa pobednikom kosovskih izbora Aljbinom Kurtijem, Palmer je istakao da je Kurtiju predočio da je Srpska lista legitimni predstavnik Srba na Kosovu.\n„Sasvim je jasno da je Srpska lista zadobila podršku većine Srba na Kosovu i zato ona treba da bude zastupljena u Vladi i u svim važnim institucijama. O tome sam naširoko razgovarao sa mojim sagovornicima u Prištini posebno sa gospodinom Kurtijem“, naveo je Palmer, piše N1.\nPalmer je u emisiji Pravi ugao istakao da je putanja prema normalizaciji odnosa Beograda i Prištine bila glavna tema kada je u pitanju Kosovo.\n„Sjedinjene Američke države žele da Srbija i Kosovo reše probleme koje imaju, da normalizuju svoje odnose i kroz tu normalizaciju otvore put ka Evropskoj uniji. SAD podržava njihov evropski put“, rekao je Palmer.\nOn je naglasio da je državnost Kosova nepovratna, kao i podrška SAD-a toj državnosti, te da državnost Kosova nije predmet dijaloga.\nNa pitanje da li bi ishod završetka dijaloga trebalo da bude priznanje Kosova od strane Beograda, Palmer je rekao da nije cilj dijaloga samo da jedna strana prizna drugu, već da se radi o višedimenzionalnom procesu i uslovima za punu normalizaciju.\n„Ne radi se samo o tome da Beograd prizna Kosovo. Postoje bezbednosna i politička pitanja, pitanje ljudskih prava i kulturološkog nasleđa“, rekao je Palmer.\nPored ukidanja taksi, SAD očekuju i prestanak srpske kampanje delegitimizacije Kosova u UN.\n„Beograd insistira da takse budu uklonjene, Kosovo da delegitimizacija prestane. Ovo nije samo pitanje fer razmene, već da li strane mogu da urade nešto da nastane pozitivna atmosfera u dijalogu. Mi želimo da postaknemo pozitivnu atmosferu“, poručio je Palmer, dodajući da bi SAD volele da Srbija postanje sa kampanjom povlačenja priznanja, ali da to ne predstavlja ni zahtev ni pritisak za Srbiju.\nBivši ambasador Srbije u Belgiji i Francuski Radomir Diklić za N1 naveo je da je Palmer blagonaklon te da mu je u podeli diplomatskih uloga pripala ona „dobrog policajca“, za razliku od ličnog izaslanika Donalda Trampa Ričarda Grenela.\n„Oni su oličenje štapa i šargarepe. Jedan kudi, drugi hvali. Sigurno je da oni rade u timu. Naše priče o razdorima u administraciji, možda to postoji, ali to je njihov unutrašnji problem. Prema nama Amerika ima konzistentnu politiku“, rekao je Diklić.\nKako je preneo N1, o pisanju srpskih medija da Srbija namerava da kupi ruski raketni sistem S 400, nije bilo reči na konferenciji za novinare, iako je po odluci pres službe predsednika samo RTS postavljao pitanja.\nPalmer odvojeno sa opozicijom\nAmerička ambasada na svom Tviter nalogu objavila je da se specijalni izaslanik SAD-a Metju Palmer sastao i sa predstavnicima različitih političkih partija u cilju promovisanja važnosti učešća u demokratskim debata.\nPredsednik Demokratske stranke Zoran Lutovac izjavio je da su uslovi za fer i poštene izbore bili predmet razgovora sa Palmerom.\n„Mi smo u tom dijalog predstavniku SAD-a preneli ono što smatramo da treba da budu preduslovi da bi se izašlo na izbore. To je bila ključna tema – uslovi za poštene i fer izbore“, naveo je lider DS-a.\nDragan Đilas, predsednik Stranke slobode i pravde Palmeru je tokom sastanka uručio naslovne strane pojedinih srpskih medija.\n„Odlučio sam da svim diplomatama sa kojima se susrećem poklonim naslovne strane na kojima moju sliku zamenim njihovom. Da napokon shvate u kakvoj diktaturi živimo i kakvoj satanizaciji smo izloženi“, napisao je Đilas na Tviteru.\nDijalog Beograda i PrištineMetju Palmer\nKoalicija 27: Najveći zagađivač vazduha su toplane i ložišta, a ne saobraćaj\nNakon sastanka u Prištini Grenel danas u Beogradu


Putin i Erdoan obilježili dovršenje ključne faze ''Turskog toka''\nSARADNJA Predsjednici dvije sile\nUkrajinska posrnula ekonomija oslanja se na takse koje dobiva od transporta ruskog plina\nErdoan i Putin\nRuski predsjednik Vladimir Putin i turski predsjednik Redžep Tajip Erdoan (Recep Tayyip Erdogan) u ponedjeljak su obilježili dovršenje ključne faze ''Turskog toka'', plinovoda koji povezuje dvije zemlje.\nGovoreći na ceremoniji u Istanbulu, Erdoan je objavio da je morski dio ''Turskog toka'' s dvije paralelne linije snabdijevanja na dubini od dva kilometra ispod Crnog mora dovršen i kazao je da je završna faza "historijskog projekta" dostignuta.\nOčekuje se da dvije linije snabdijevaju ruskim plinom tursko i evropska tržišta kroz turski teritoriji. Skupa će dvije linije duge 930 kilometara ispod Crnog mora prebacivati 31,5 milijardi kubnih metara prirodnog plina godišnje.\n- Svjedoci smo važnog događaja koji jasno pokazuje partnerstvo i saradnju naših zemalja u bavljenju najsloženijim i najambicioznijim projektima - izjavio je Putin.\nErdoan je kazao da dvije zemlje namjeravaju razvijati dugoročnu saradnju i da njihove odnose neće diktirati "nametanja drugih zemalja".\n- Provedba projekata poput ovoga dobar je primjer naše sposobnosti da podržimo jedni drugima nacionalne interese - dodao je Putin.\nIzgleda da su njegovi komentari aluzija na dugogodišnju tvrdnju Kremlja da neke evropske zemlje odustaju od unosnih ugovora s Rusijom pod pritiskom SAD.\nTurska se oslanja u udovoljenju svojih energetskih potreba na Rusiju koja je vodeći snabdijevač Ankare prirodnim plinom. U prošloj godini kupila je od Rusije 28 milijardi kubnih metara plina. Plin se trenutno transportira drugom linijom ispod Crnog mora i Zapadnom linijom kroz Ukrajinu, koja je uvučena u sukob s proruskim separatistima.\n- Turska će biti u stanju izmiriti vlastite i potrebe evropskih zemalja za prirodnim plinom, a da ne bude izložena transportnim rizicima - izjavio je Erdoan dok je objavio početak operacija ''Turskog toka'' u 2019. godine.\nUkrajinska posrnula ekonomija oslanja se na takse koje dobiva od transporta ruskog plina. Rusija je zaprijetila da će prekinuti koristiti ukrajinske plinovode za tranzit, ali još nije donijela nikakvu odluku o prekidu korištenja Ukrajine kao tranzitne zemlje.\nTurska i Rusija popravili su odnose u posljednje dvije godine nakon što je Erdoan uputio izvinjenje zbog obaranja ruskog borbenog aviona iznad granice sa Sirijom u 2015. koje je pogoršalo međusobne odnose dvije zemlje. Njihova pojačana saradnja u poljima energetike i trgovine, kao i tursko obećanje da će kupiti ruski sistem protuzračne odbrane tipa zemlja-zrak zabrinulo je zapadne saveznike Turske, članice NATO-a, prenose agencije.\nVladimir Putin Recep Tayyip Erdogan Turski tok\nČavušolu na sastanku s Lavrovom uoči samita o Siriji


LSV odlučio: Čanak kandidat za predsednika Srbije | Autonomija\nLSV odlučio: Čanak kandidat za predsednika Srbije\n"Nije samo ideja pobediti Vučića, već skrenuti pažnju na istinu koja se uporno zataškava - da ima života i van Beograda"\nPredsednik Lige socijaldemokrata Vojvodine Nenad Čanak biće kandidat za predsednika Srbije na predstojećim izborima, odlučio je večeras Glavni odbor te stranke na sednici u Novom Sadu.\nGlavni odbor LSV saopštio je da je odluka o kandidaturi Čanka doneta, jer ta stranka ne želi da ostane po strani u predstojećem, kako su naveli, izuzetn važnom izbornom procesu.\n„Zahvaljujući svoj doslednosti i hrabrosti u postavljanju pitanja ali i nuđenju odgovora važnih za dobrobit Vojvodine i Srbije, LSV je stranka koja ne može da ostane po strani u ovim, mnogostruko važnim izborima jer nije samo ideja pobediti Vučića, već skrenuti pažnju na istinu koja se uporno zataškava – da ima života i van Beograda“, navodi se u saopštenju.\nDodaje se da uprkos naporima koje je LSV uložila da demokratska opozicija na predsedničke izbore izađe sa zajedničkim kandidatom, takav dogovor nije postignut.\nNapominje se i da se LSV 27 godina zalaže za decentralizovanu Srbiju i zalaže za ista prava svakog čoveka, bez obzira da li živi u Novom Sadu ili Nišu, Tomaševcu ili Crnoj Travi.\n„Problem državne zemlje i prodaje strancima muči podjednako svako selo kako u Vojvodini tako i u Srbiji“, ocenjuje se u saopštenju.\nLider LSV izjavio je ranije danas u Skupštini Srbije da slede veoma teški izbori i apelovao na sve učesnike da sačuvaju hladnokrvnost.\n„Uvek su za izbore podignute tenzije i uvek padaju teže reči nego što je to neophodno. Mislim da sada treba biti veoma razuman, spuštati tenzije, iako su rokovi veoma kratki, način kandidovanja veoma otežan i mislim da će biti potreban ogroman napor da bi se uopšte kandidovalo, a kamoli da bi se doprlo do potencijalnih birača. U tom svetlu mislim da će ovi izbori biti veoma naporni, ali mislim da se mora sačuvati hladnokrvnost“, poručio je Čanak.\nIzbori su danas zakazani za 2. april.


Udruživši se sa Ini Arčibong, Domorestudio, Sabinom Marselis i Neri & Hu, ovaj bruklinski brend lansirao je Dawn kolekciju, pri čemu će profit od prodaje ove kolekcije biti doniran internacionalnim organizacijama.\nNovi asortiman je nastavak njihovih prethodnih Aurora kreacija. Konceptualizovana i proizvedena tokom pandemije, Dawn linija za cilj ima buđenje nade i kreativnosti u svakom od nas. “Postavili smo temelje za Calico Wallpaper tokom uragana Sendi 2013.godine. Iako se ta situacija razlikuje od trenutne na mnogo načina, vreme neizvesnosti nas je držalo zatvorene unutar naših domova, kada smo bili u potrazi za kreativnim načinima za pronalaženje mira i raspirivanje mašte. Želimo da podsetimo globalnu dizajnersku zajednicu, ali i sve druge ljude širom sveta, da će kriza koja nas je sada zadesila proći”, objašnjava su-osnivač brenda, Rejčel Koup.\nSvaki od dizajnera sa kojima su sarađivali odabrao je jedinstveni set boja. Ini Arčibong radio je sa mešavinom akvamarin plave inspirisane bojom jezera Nušatel u njegovom rodnom gradu, dok je Dimorestudio imao cilj da kreira topao osećaj zagasitim tonovima. Sabin Marselis odlučila se za živahnu ombre temu koja asocira na predivni zalazak sunca, dok su Neri & Hu odabrali limun žutu i anđeoski plavu.\nSve tapete iz ove kolekcije mogu biti poručene online, dok će deo novca od prodaje otići humanitarnim agencijama, poput Evropskog fonda za odbranu i Agenciji UN za izbeglice.


Zmajevi protiv Irana bez publike na Koševu | Krupljani.BA\nZmajevi protiv Irana bez publike na Koševu\nPrijateljska utakmica fudbalskih reprezentacija Bosne i Hercegovine i Irana 12. novembra odigrat će se bez prisustva publike, saopšteno je za Anadolu Agency (AA) iz Fudbalskog saveza BiH (FSBiH).\nMeču na Olimpijskom stadionu “Asim Ferhatović Hase – Koševo” gledaoci neće moći prisustvovati “radi pogoršane epidemiološke situacije uzrokovane rastom broja zaraženih osoba koronavirusom u Bosni i Hercegovini”.\nUtakmica će se odigrati 12. novembra s početkom u 18 sati.\nBiH i Iran do sada su igrali šest puta. U pet prijateljskih susreta Iran je pobijedio četiri puta, dok je jedna utakmica završila neriješenim rezultatom.\nBiH je pobijedila Iran na Svjetskom prvenstvu u Brazilu. Na Areni Pantanal u Salvadaru 25. juna 2014. bilo je 3:1 za Zmajeve u duelu trećeg kola grupe F poslije kojeg su oba nacionalna tima završila takmičenje na Mundijalu. Golove za BiH tada su postigli Edin Džeko, Miralem Pjanić i Avdija Vršajević, dok je za Iran strijelac bio Reza Ghoochannejhad.\nNakon testa s Iranom, BiH će imati dva preostala duela u grupi 1 elitne UEFA Lige nacija A protiv Nizozemske u gostima 15. novembra te tri dana poslije s Italijom na sarajevskom stadionu Grbavica. Kako sada stvari stoje, i utakmica s renomiranim Azzurrima, najvjerovatno, bit će odigrana bez publike.


Obezbeđena sredstva za rekonstrukciju crnjevačkog mosta – Info LIGA\nObezbeđena sredstva za rekonstrukciju crnjevačkog mosta\nby I L · 08/12/2017\nMost na reci Moravici koji spaja naselje Crnjevo sa centrom Ivanjice, biće uskoro rekonstruisan. Nakon 33 godine od njegove izgradnje, opština Ivanjica će u saradnji sa Vladom Srbije konačno rešiti problem oštećenja koja su nastala u prethodnom periodu. Novac za sanaciju i rekonstrukciju mosta koji spaja ulicu Kirila Savića sa ulicom Venijamina Marinkovića u iznosu od 30.183.768 dinara, obezbedila je Kancelarija za javna ulaganja.\nOvaj izuzetno važan komunikacijski objekat godinama unazad je čak i vidno oštećen. Stručna komisija sastavljena od građevinskih inženjera je tokom aprila meseca prošle godine konstatovala činjenično stanje štete na licu mesta i o tome sačinila zapisnik.\nU njemu se navodi da je na ovom mostu već evidentirano sleganje levih obalnih stubova, da zbog sleganja temelja dolazi do oštećenja i drugih elemenata konstrukcije mosta, a evidentno je i oštećenje kolovozne ploče koja je popravljana u više navrata prethodnih godina. Glavni nosači na mostu, prema tvrdnji stručne komisije nemaju ispravno rešen problem odvođenja atmosferskih voda, da betonska konstrukcija nije pravilno zaštićena, te da su nosači instalacija koje prolaze ispod mosta u veoma lošem stanju.\nOdeljenje za Lokalni ekonomski razvoj investicije i građevinske poslove opštine Ivanjica je godinu dana aktivno radilo na pripremi projektno tehničke dokumentacije. Nakon toga konkurisano je kod Knacelarije za javna ulaganja koja je odobrila potreban novac za sanaciju ovog, za Ivanjicu,, veoma važnog mosta.\nIdejno rešenje rekonstrukcije i sanacije mosta izradio je Ogranak instituta za građevinarstvo „IG” doo Banja Luka – Beograd. U njemu je navedeno da je zbog korozije armature, sleganja oslonca levog obalnog stuba, oštećenja zaštitnog sloja, kalcifikacije betona, oštećenja trotoara, ivičnjaka, zaštitne ograde, kolovoznog zastora i neregulisanog korita reke ispod samog mosta, neophodno uraditi rekonstrukciju i sanaciju.\nOna podrazumeva promenu gornjeg stroja (ograda, asfalt, pešačke staze i ivičnjaci) i zamenu novim elementima uz zadržavanje postojećih dimenzija poprečnog profila. Odvodnjavanje mosta biće rešeno uvođenjem slivnika, a na strani inženjerske sigurnosti izvršiće se oblaganje stubova betonom debljine 25 centimetara koji se nalaze u vodi.\nProjekat mosta preko reke Moravice koji spaja naselje Crnjevo sa centrom Ivanjice urađen je 1979. ali je on zbog nedostatka novčanih sredstava sagrađen 1984. godine. Ukupna dužina mosta je 50 metara, a njegova širina sa pešačkim stazama odnosno trotoarima iznosi 9 metara.\nEkološka radionica „ZERO WASTE – BUDI DEO IGRE – ČUVAJMO NAŠU PLANETU“ u Ivanjici (VIDEO)\nProglašeni najbolji recitatori Moravičkog okruga, Ivanjičani osvojili dva prva mesta\nIvanjički parlament izglasao regionalnu saradnju u projektu prečišćavanja otpadnih voda (VIDEO)\nNext story Većina muslimana Pešterske visoravni su srpskog porekla\nPrevious story Sedam opština i gradova podržalo donošenje medijske strategije


Pravila o zaštiti privatnosti – Hotel del Mar Vigo, zvanični veb sajt | Hoteli u gradu Vigo\nOva Izjava o zaštiti privatnosti se odnosi na veb sajt www.hoteldelmarvigo.es koji je u vlasništvu i kojim upravlja objekat Hotel del Mar Vigo. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hoteldelmarvigo.es. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@hoteldelmarvigo.es .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@hoteldelmarvigo.es . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@hoteldelmarvigo.es . Takođe, svoja pitanja i nedoumice možete da uputite lokalnim organima za zaštitu podataka.


STOJKOVIĆ: „Teniska loptica“ i asfaltiranje Ristovca - InfoVranjske\nSTOJKOVIĆ: „Teniska loptica“ i asfaltiranje Ristovca\nIako je asfaltiranje puta u selu Ristovac bilo planirano za 2015. godinu, tek ove sedmice, petog jula počeli su planirani radovi, potvrdio je za portal Vranjske direktor Direkcije za razvoj i izgradnju Vranja Dragan Stojković.\n– Jedini razlog kašnjenja je naše „obijanje pragova“ kod JP „Putevi Srbije“ i Republičke direkcije za imovinu na čije se ime vodi pomenuti put, a radi obezbeđenja saglasnosti za izgradnju puta.\nMi smo bili u svojstvu „teniske loptice“, po tri puta smo se obraćali i jednima i drugima kako bismo obezbedili neophodnu saglasnost za dobijanje građevinske dozvole.\nProcedura je počela 2015, a uspešno okončana u januaru 2016. godine, tako da će žitelji Ristovca dobiti ono što im je obećano – kazao je Stojković za naš portal.\nProjektom je planirano asfaltiranje deonice u dužini od 330 metara.\nVrednost radova je oko dva miliona dinara, a izvođač preduzeće „Saba Belča“.\nStojković, inače kadar DS, je u političkim i funkcionerskim turbulencijama nakon izbora na kojima je SNS dobila većinu.\nNjegova sudbina na mestu direktora Direkcije je prilično neizvesna.\n– Posao na čelu Direkcije obavljam istim tempom kao i ranije.\nO smeni ne odlučujem ja, već skupštinska većina i novo rukovodstvo grada.\nU zemlji Srbiji je već na svim nivoima potvrđeno da su konkursi za imenovanje direktora samo farsa i na funkciji su dok ne dođe do smene vlasti – zaključio je Stojković.


Trajković: Gazivode vrlo značajne za opstanak Srba na KiM, ali i ostatak Srbije - Ekonomske Vesti\n11. maj. 2015 12. maj. 2015 Andrija Matić 0 Comments Beograd, Gazivode, Kosovo i Metohija, Priština, Rada Trajković, struja, Zubin potok\nSrpska političarka sa Kosova i Metohije Rada Trajković izjavila je za Ekonomske Vesti da je veštačko jezero Gazivode vrlo značajno za opstanak Srba na severu KiM, ali i za ostatak Srbije.\n„Mislim da su Gazivode od vrlo velikog značaja ne samo za lokalno stanovništvu nego i za ostatak Srbije. Ja zaista mislim da je za sve nas to jedan od vrlo velikih prioriteta, s obzirom da se najveći deo tog jezera nalazi na teritoriji Zubinog potoka, gde srpsko stanovništvo ekonomski opstaje zahvaljujući njemu. Isto tako, jedan deo se nalazi na teritoriji ostatka Srbije. Znači, Gazivode su strateški važne za srpsku državu, a za srpski narod i njegovu ekonomsku budućnost od presudnog značaja. Svi govore koliko su Gazivode strateški važne upravo da bi održavale termoelektrane u centralnoj regiji, pre svega mislim na Obilić. Takođe, vrlo su važne za navodnjavanje centralnog Kosova, mislim na opštinu Gračanica i srpska naselja u okolini“, rekla je Trajković.\nOna je kazala da treba imati u vidu i da je srpski narod podneo velike žrtve za izgradnju Gazivoda, jer je zbog izgradnje veštačkog jezera potopljeno 30 srpskih sela, kao i da je kredite koji su utrošeni na izgradnju vraćala država Srbija.\nU Briselu će danas biti održani razgovori o energetici u okviru tehničkog dijaloga izmedju Beograda i Prištine. A, srpski premijer Aleksandar Vučić izjavio je, za vreme konferencije za medije sa Johanesom Hanom, da pregovori za članstvo Srbije u EU nisu otvoreni jer neće da da kosovskim Albancima 100% Gazivoda i da on nudi 50%.\nTrjković ističe da Albanci imaju percepciju i zahtev da normalizacija odnosa i teritorijalni integritet podrazumevaju „etnički integritet, znači da Albanci treba da upravljaju sa svim onim što postoji na KiM“.\n„Srbi i srpska država treba da se izbore da imaju zajednički bord sa predstavnicima Kosova i lokalne zajednice koja se tu nalazi i koja je bitna svuda u svetu, pa valjda i u Zubinom potoku“, rekla je Trajković.\nOna dodaje da treba registrovati firmu, po kosovskim zakonima, kojom bi upravljali Srbi, kako narod na severu pokrajine ne bi snašla sudbina Srba sa centralnog dela KiM, koji su pre 15 godina otpušteni iz elektrane Obilić koja se nalazi na 500 metara od njihovih od kuća.\n„Ta firma mora funkcionisati na jedan autonoman način, jer vrlo je neprijatno, s obzirom na nepoverenje i napade, da Albanci ulaze ljudima u kuće i čitaju strujomere. Nama u centralnim delovima je bilo vrlo teško, ali niko nas nije slušao. Ali, svejedno to ne znači da naša braća sa severa KiM ne treba da imaju komoditet i da zaista imaju registrovano energetsko preduzeće, koje će raditi na održavanju mreže, na snabdevanju, prodaji, čitanju brojila i svega onog što bi oni prihvatili“, zaključila je Trajković.\n← Krivične prijave za Tigar Tyres zbog pogibije tri radnika\nĐurić: I EU okrivila Prištinu za neuspeh pregovora →


Šojgu: Oružane snage Rusije ove će godine dobiti 4000 oklopnih vozila i tenkova (VIDEO) - Russia Beyond Croatia\nŠojgu: Oružane snage Rusije ove će godine dobiti 4000 oklopnih vozila i tenkova (VIDEO)\nPo riječima ministra obrane RF, ove će se godine nastaviti proizvodnja arsenala za kompleksno čuvanje streljiva i raketa, kao i stanica za dopunu goriva i kompleksa za proizvodnju opreme i logistiku.\nDo kraja će godine Oružane snage RF u eksploatacijuuvesti oko 4000 oklopnih vozila i tenkova, izjavio je ministar obrane Rusije Sergej Šojgu na otvaranju savjetovanja održanog putem telefonske konferencije.\n"U sferi materijalno-tehničkog opsluživanja potrebno je u eksploataciju uvesti oko 4000 jedinica nove oklopne, tenkovske i automobilske tehnike, kao i 1700 jedinica suvremenog raketno-artiljerijskog naoružanja", izjavio je ruski ministar obrane.\nPrema Šojguovim riječima, nastavit će se izgradnja arsenala za kompleksno čuvanje streljiva i raketa, kao i stanica za dopunu goriva i kompleksa za proizvodnju opreme i logistiku. On je dodao da će u tekućoj godini zajedno s Ruskim geografskim društvom i spasilačkim organizacijama biti izvedeno 11 ekspedicija usmjerenih na potragu za posmrtnim ostacima branitelja domovine. Kako je ministar istaknuo, velika pažnja će biti posvećena ekološkom čišćenju teritorija, uključujući i područje Arktika.